EDITORIAL 


ÎN APĂRAREA DARULUI VIEŢII 


Statisticile din ţara noastră sună îngrijorător cu privire 
la numărul de întreruperi voluntare de sarcină, care este 
în creștere datorită mai multor factori, cei mai importanţi 
fiind cei economici. Este motivul pentru care în editori- 
alul de acum abordăm o temă într-un fel veche, dar 
mereu nouă, întrucât Biserica este datoare să vegheze 
permanent la felul în care viaţa dată de Dumnezeu este 
ocrotită. 

Din nu foarte îndepărtata Rusie aflăm bunăoară că, 
recent, Patriarhia ortodoxă de aici a încredinţat condu- 
cerii Statului rus o serie de propuneri pe teme de politică 
familială. Obiectivul iniţiativei neobișnuite — de fapt este 
vorba de prima dată când Biserica Ortodoxă Rusă trans- 
mite un document oficial cu propuneri în acest sens 
autorităţilor — este de a nu mai fi acoperite cheltuielile 
pentru avort (excepţie făcând cazul în care viaţa femeii 
este în pericol), dar şi de a fi obligatorie informarea feme- 
ilor despre toate consecinţele negative ale întreruperii 
de sarcină. Propunerile Bisericii Ortodoxe Ruse suge- 
rează şi crearea unui centru de criză în toate clinicile de 
profil. De reamintit că încă din iunie anul trecut, Biserica 
rusă a lansat un apel în favoarea adoptării unor norme 
mai severe pentru a reduce avorturile în ţară, care se 
confruntă cu o scădere îngrijorătoare a populaţiei. De 
fapt, aceleiaşi Biserici i se datorează până acum cel mai 
complet ghid de norme cu privire la atitudinea creşti- 
nului faţă de lumea modernă, inclus în documentul 
redactat în anul 2000, „Fundamentele concepţiei sociale 
a Bisericii Ortodoxe Ruse” (traducere și note la loan |. Ică 
junior, Germano Marani, Gândirea socială a Bisericii, 
Ed. Deisis, Sibiu, 2002, pp. 185-266). 

Dar și Biserica noastră s-a pronunţat în anii din urmă 
cu privire la unele chestiuni de bioetică, precum: trans- 
plantul de organe, avortul și eutanasia (vezi hotărârile 
Sfântului Sinod din anii 2004-2005). 

Despre consecinţele avortului din punct de vedere 
spiritual a scris printre alţii preotul prof. John Breck, în 
Darul sacru al vieţii (trad. PS lrineu Bistriţeanul, Ed. 
Patmos, Cluj-Napoca, 2001, pp. 163-249). La noi, Părin- 
tele prof. Sorin Cosma de la Caransebeş s-a referit într-o 
lucrare de interes, la tema „Avortul în viziunea moralei 
creștine” (Curs elementar de Bioetică, Ed. Marineasa, 
Timișoara, 2002, pp. 11-35), iar mai recent, Părintele Şte- 
fan Iloaie de la Cluj a tipărit studiul intitulat Cultura 
vieţii (Ed. Renașterea, Cluj-Napoca, 2009, pp. 159-168, 
care cuprinde în addenda și hotărârile menţionate ale 
Sfântului Sinod al Bisericii noastre. 

Sintetizând, din toate aceste studii valoroase rezidă 
ideea fundamentală că fiecare ființă umană este creată 
de către Dumnezeu, poartă chipul Acestuia și primeşte 
darul vieţii pentru a-L lăuda pe Dumnezeu şi a se bucura 


de comuniunea veşnică cu El. Învățătura creştina insistă 
asupra sfinţeniei vieţii omeneşti, încă din momentul 
concepţiei. 

În cadrul dezbaterii asupra avortului se ridică urmă- 
toarea întrebare: care este momentul începutului vieţii? 
Când începe viaţa umană? Biserica Ortodoxă a învăţat 
întotdeauna că viaţa umană începe încă de la zămislire. 
Acuzând avortul încă din secolul IV, Sfântul Vasile cel 
Mare spunea:,„Cea care cu bună ştiinţă distruge fetusul, 
va fi pedepsită ca pentru crimă, [...) la noi nefiind subti- 
litatea expresiunii de făt format şi neformat” (Canoanele 
2 şi 8, la arhid. prof. dr. loan N. Floca, Canoanele Biseri- 
cii Ortodoxe, Sibiu, 2005, pp. 378 și 384). Consensul 
patristic susţine că sufletul este creat la concepţie. Noi 
exprimăm acest adevăr în chip liturgic, sărbătorind 
zămislirea Sfântului loan Botezătorul (24 septembrie), 
cea a Maicii Domnului (8 decembrie) şi a Mântuitorului 
însuşi (Bunavestire, 25 martie). 

Biserica subliniază indirect că avortul produs în orice 
moment al sarcinii este o formă de omucidere şi atrage 
vina asupra celui care îl săvârseşte, dar și asupra celui 
care lămureşte sau îngăduie în vreun fel să se întâmple 
acest lucru. 

Dată fiind această poziţie, poate vreodată Biserica 
să admită şi unele excepţii? În acele cazuri în care 
alegerea medicală trebuie făcută între viaţa mamei și 
cea a copilului nenăscut, este admisibil moral să se 
acorde prioritate mamei. Aceasta nu pentru că ea ar fi o 
„persoană” integră, în timp ce copilul ar fi doar o „viaţă 
potenţială”- deoarece amândoi sunt fiinţe vii în aceeaşi 
măsură - ci pentru că mama îşi are locul ei şi responsa- 
bilitatea proprie în cadrul familiei, unde prezenţa sa 
iubitoare influenţează direct viaţa celorlalţi membri ai 
familiei. Cu toate acestea, o mamă care îşi dă viaţa în 
mod voit în favoarea copilului ei, săvârşeste actul cel mai 
profund de binefacere creştină, căci „mai mare dragoste 
decât aceasta nimeni nu are - spune Domnul Hristos - ca 
viaţa lui să și-o pună pentru prietenii săi” (loan 15, 13). 
Însă orice decizie de acest gen trebuie luată în lumina 
nevoilor și dorințelor membrilor familiei, întrucât fami- 
lia ca întreg, constituie un trup ce reflectă iubirea dintre 
Hristos și Trupul Său, Biserica (Efeseni cap. 5). De aceea 
este recomandabil ca cei doi soţi să discute deschis și 
cinstit împreună cu duhovnicul lor, o toate eventualită- 
ţile încă din timpul fazelor primare ale sarcinii. 

Împotriva afirmațiilor militanţilor pro-avort, sarcina 
nu implică doar femeia și propriul ei trup, faţă de care 
poate decide în libertate. Sarcina este o relaţie creată 
între mamă și fiinţa unică, personală, care trăieşte și se 
dezvoltă în pântecele ei. Fie că recunoaște sau nu acest 
lucru, propria ei viaţă vine de la Dumnezeu și se află în 

întregime sub puterea Lui. Același lucru este adevărat, 
implicit și în mod necesar și în ceea ce priveşte copilul 
nenăscut. 

Dar nu este de ajuns ca noi creştinii să mărturisim 
doar poziţia tradiţională a Bisericii faţă de problema 
avortului. Trebuie depus orice efort pentru ajutorarea 
copiilor nedoriți sau abuzaţi, care nu pot fi crescuţi în 
familia lor de origine. Aceasta însemnă oferirea de suport 
financiar şi mai ales moral acolo unde este nevoie, și 
pentru părinţi și pentru copii, Din acest punct de vedere 
e necesar ca legislaţia ţării să faciliteze cu responsabili- 
tate procedurile pentru adopţie de la noi. Poate arfi bine 
ca însuși Sfântul Sinod să ia o poziţie oficială în acest 
sens. Pe scurt, aceasta înseamnă că nu putem condamna 
avortul în chip rezonabil, dacă depunem suficiente efor- 


turi pentru bunăstarea copiilor nedoriți ce se nasc, indi- 
ferent de sănătatea lor, de capacitatea mintala sau de 
locul din care provin. 

Vorbind de dimensiunile responsabilităţii creștine în 
Biserică și în întreaga lume creată de către Dumnezeu, 
Sfântul Apostol Pavel ne-a oferit o imagine ce se aplică 
atât responsabilităţii noastre faţă de cei ce aleg avortul, 
cât şi faţă de cei care vor fi victimele lui: „Așa și noi, cei 
mulţi, un trup suntem în Hristos și fiecare suntem mădu- 
lare unii altora” (Romani 12, 5). Dacă refuzăm să aplicăm 
aceasta imagine inclusiv problemei avortului, îl trădăm 
nu numai pe cel nenăscut, dar şi pe însuşi Dătătorul vie- 
ţii. Şi iarăși, a nu oferi sprijin material adecvat și îngrijire 
iubitoare, unora dintre aceștia mai mici ai Mântuitorului”, 
înseamnă a nu-l sluji cu adevărat Lui. 


TAINA MĂRTURISIRII 


Introducere 

Anul 2014 a fosta nivel de Biserică Ortodoxă Română 
prin hotărârea Sfântului Sinod, „Anul omagial euharistic 
şi al Sfinţilor Martiri Brâncoveni”. De aceea materialul 
alcătuit de noi se propune ca un auxiliar în vederea însu- 
şirii învăţăturii ortodoxe despre Tainele Mărturisirii şi 
Cuminecării. Scopul este tocmai responsabilizarea creș- 
tinilor în vederea împărtășirii de Sfintele Taine. 

Pocăinţa, Mărturisirea sau Spovedania este una din 
cele șapte Sfinte Taine oficiate de Biserică în scopul desă- 
vârşirii și sfințirii credincioşilor prin împărtășirea Duhu- 
lui Sfânt, cel care pecetluiește lucrarea creatoare a Tată- 
lui și mântuitoare a Fiului. 


Precizări etimologice: 

În tradiţia răsăriteană, Taina Spovedaniei se mai 
numeşte şi Taina Pocăinţei. În teologia occidentală, din 
ultimul timp, începe să câştige tot mai mult teren 
denumirea de  Sacramentul  Reconcilierii (Taina 
împăcării). 

Pocăinţa — exprimată prin: căinţă, mărturisirea ade- 
vărului și un nou mod de viaţă („convertită”) - aduce 
împăcarea vine și din și deodată cu pocăinţa adevărată. 
Unii traduc pocăinţa din grecescul metanoia - echiva- 
lentul românesc al cuvântului - prin: schimbarea men- 
talităţii, a intenţiilor, a atitudinilor. (Eugen Jurca, Spove- 
danie și psihoterapie. Interferenţe și diferenţe, ediţia a III-a, 
Ed. Galaxia Gutemberg, Târgu Lăpuș, 2009, p. 234-235). 


Păcatul 

Vorbind catehetic putem afirma că „păcatul este căl- 
carea legii dumnezeiești, adică neîmplinirea voii lui 
Dumnezeu cuprinsă în poruncile sale” (| loan 3, 4). Din- 
colo de aceste norme religios-morale (ex. Cele zece 

porunci), păcatul este ieșirea din comuniunea cu Dum- 
nezeu. Urmările acestei alegeri libere au fost grele pen- 
tru om: s-au produs schimbări mari atât în ce privește 
trupul și sufletul. La nivelul trupului au apărut slăbiciu- 
nea trupească, boala, neputinţa și moartea trupească. 
lar la nivelul sufletului s-a produs o pervertire a acestuia: 
a slăbit voinţa, s-a întunecat raţiunea (mintea) și s-a răcit 
simţirea (sentimentul). 

Pentru a reface legătură pierdută a omului cu Dum- 
nezeu Biserica a păstrat Sfintele Taine ca mijloace vizibile 
a împărtășirii harului divin nevăzut, condiţie esenţială a 
mântuirii, alături de credinţă în Dumnezeu și fapte bune. 

În veacul al IX-lea Teodor Studitul enumera şase Taine: 
Botezul, Euharistia, Mirungerea, Hirotonia, Tunderea în 
monahism şi înmormântarea. În veacul al XIII-lea 
monahul lov aminteşte şi de o altă taină ce cuprindea 
împreună Pocăinţa şi Maslul. Sfântul Grigorie Palama 
zăboveşte asupra Botezului şi Euharistiei, iar Nicolae 
Cabasila în celebra sa carte Viaţa în Hristos comentează 
Tainele de iniţiere: Botezul, Mirungerea și Euharistia. La 
alţi părinţi numărul Tainelor este mai mare de șapte. 
Învățătura despre cele Şapte Sfinte Taine apare în Răsă- 
rit pentru prima dată în Mărturisirea de credinţă pe care 
papa Clement al IV-lea în anul 1267, i-o cere lui Mihail 
Paleologul. (Andrei, Episcopul Alba Iuliei, Spovedanie și 
comuniune, Ed. Episcopiei Ortodoxe Române, Alba Iulia, 
1998, p. 77). 


Istoricul Tainei 

Conștiinţa păcătoșeniei, a prezenţei rupturii între om 
și Dumnezeu i-a însoţit pe primii oameni pe tot parcur- 
sul Vechiului Testament începând cu primul om, Adam 
şi terminând cu viaţa și activitatea Sfântului loan Bote- 
zătorul. 


p, 

Cel mai bogat material legat de pocăință, de îndrep- 
tare a vieţii o regăsim însă în Psaltirea Proorocului David 
în care regăsim nu mai puţini de șapte psalmi numiţi 
„de pocăință”: 6, 31, 35, 50, 101, 129, 142. 

Mesajul primar al Mântuitorului este asemenea Bote- 
zătorului Său, Sfântului Prooroc loan, o reprezintă tema 
pocăinţei: „Pocăiţi-vă, căci s-a apropiat Împărăţia ceru- 
rilor”. (Matei 5, 17). În intenţiile Sale Hristos Domnul este 
explicit: „N-am venit să chem pe drepţi, ci pe păcătoși 
la pocăință”. (Luca 5, 32). 

Spovedania sau Mărturisirea păcatelor a primit în 
tradiţia apostolică valoare sacramentală. Iniţial actul 
public de mărturisire, apoi confesiunea particulară era 
urmată de rugăciunea de iertare şi de dezlegare. Cea 
mai veche mărturie o avem consemnată în Didahia sau 
Învățătura celor 12 Apostoli, scriere contemporană cu 
Evangheliile după Matei și Luca în care ni se spune: 
„Când vă adunaţi în duminica Domnului, frângeţi pâinea 
și mulţumiţi, după ce mai întâi v-aţi mărturisit păcatele 
voastre, ca jertfa voastră să fie curată”. (P. S. B., Ed. Insti- 
tutului Biblic și de Misiune al Bisericii Ortodoxe Române, 
București, 1979, cap. XIV, 1,p. 31). 


Fiinţa Tainei 

Pocăinţa este mijlocul pe care Biserica ni-l pune la 
îndemână pentru a ne curăța de întinăciunea păcatelor; 
ea este Taina în care Dumnezeu iartă, prin duhovnic, 
păcatele creştinilor, care se căiesc sincer și se mărturisesc 
în faţa preotului. (Andrei..., op. cit., p.91). 

În duminica Învierii din morţi, lisus a apărut în foişorul 
în care ucenicii, chiar dacă uşile erau încuiate „a stat în 
mijloc şi le-a zis: Pace vouă! Şi zicând acestea, le-a arătat 
mâinile şi coasta Sa. Deci s-au bucurat ucenicii, văzând 
pe Domnul. Şi lisus le-a zis iarăşi: Pace vouă! Precum M-a 
trimis pe Mine Tatăl, vă trimit şi Eu pe voi. Şi zicând 
acestea, a suflat asupra lor şi le-a zis: Luaţi Duh Sfânt; 
cărora le veţi ierta păcatele, le vor fi iertate şi cărora le 
veţi ţine, vor fi ţinute”. (loan 20, 19-23). 


Elementele Tainei 

Elementele constitutive ale Tainei Spovedaniei sunt: 
căinţa sau părerea de rău; hotărârea de a nu mai păcătui; 
mărturisirea propriu-zisă, canonul și dezlegarea. 

Părerea de rău sau regretul pentru faptele făcute, 
căinţa este durerea sufletului pentru pierderea prin 
aceste păcate a comuniunii cu Dumnezeu, cu semenii 
și cu Biserica. Cea de a doua etapă o reprezintă hotărârea 
fermă de a nu mai păcătui. Omul modern se rușinează 
astăzi să-și mărturisească păcatele ajungându-se la 
forme grave cum ar fi refuzul Tainei, cu o astfel de justi- 
ficare: „-La ce bun să mă spovedesc? N-am nici un păcat. 
Ce, popa nu e tot om? De ce trebuie să mă spovedesc la 
el? Asta-i treabă de muieri. Mai bine stau de vorbă eu 
singur cu Dumnezeu și am rezolvat problema!?”. Sigur 


că şi aceasta ar fi o posibilitate, dar problema rămâne, 
adică a greutăţii, îngreunării sufletului. Canonul sau epi- 
timia, penultima etapă având caracter terapeutic, în sens 
de îndreptare: lecturi biblice, duhovnicești, pioase 
(moralizatoare) care au ca scop: luminarea inteligenţei, 
dirijarea voinţei sau mișcarea inimii. Alături de lectură 
pot fi considerate alte modele de îndreptare: rugăciunea, 
participarea la rugăciunea publică (Sf. Liturghie) şi exa- 
menul de conștiință. (Petre Vintilescu, Spovedania și 
duhovnicia, Ed. Reîntregirea, Alba lulia, 1995, p. 162). 


Timpul, locul, termenul și forma Spovedaniei 

Potrivit învăţăturii părinţilor (Sf. Nicodim Aghioritul), 
timpul prielnic este dimineaţa, alţi părinţi socotesc că 
timp pentru oficierea Tainei ar fi seara după vremea 
Vecerniei (Petre Vintilescu) sau chiar la o dată în timpul 
săptămânii (Eugen Jurca) care trebuie să evite astfel 
„aglomeraţia, tensiunile inutile, superficialitatea și insu- 
ficienţa sfatului duhovnicesc”. (Eugen Jurca, op. cit., p. 
149). 

Locul săvârșirii Tainei Mărturisirii este desigur bise- 
rica, „casa lui Dumnezeu”. Potrivit Sf. Simeon, arhiepi- 
scopul Tesalonicului ea trebuie săvârșită în loc cinstit, 
sfânt și fără zgomot, cu „tihna” necesară unui astfel de 
act. 

Termenul primirii Tainei ar fi un răs/timp anume, un 
timp binecuvântat de „odihnă” cu răgazul necesar de a 
se destăinui pe-ndelete. Nu doar lunar sau în cele patru 
posturi de peste an, ci de câte ori credinciosul conștien- 
tizează greutatea păcatelor care înăbușă sufletul. Sfântul 
Vasile cel Mare ne învaţă că pocăinţa nu trebuie să înce- 
teze în cursul întregii vieţi. Căci cine e fără de păcat? În 
toată clipa păcătuim, dacă nu cu fapta, apoi cu cuvântul; 
dacă nu cu cuvântul, atunci cu gândul. Oricât de mici 
sunt păcatele, dar ele pătează conștiința, iar conștiința 
trebuie să fie mereu curată. Dacă trebuie să fie păstrată 
în curăţenie dar, totuși, zilnic se pătează, atunci în toată 
ziua trebuie să o și curăţim”. 

Forma Pocăinţei este mărturisirea sinceră și fără sfială 
a păcatelor în forma „expozitivă”, de întrebări și răspun- 
suri. Sf. Nicodim lasă recomandarea însemnării pe hârtie 
a păcatelor pentru ca nu cumva unele sau altele să fie 
uitate, știrbind astfel sinceritatea actului mărturisirii. 


Duhovnicul, ascultarea şi infantilismul duhovni- 
cesc 

Duhovnicul deţine în oficierea Tainei un rol impor- 
tant. El trebuie să fie părinte duhovnicesc nici rigorist 
dar nici permisiv, el trebuie să fie partener credinciosu- 
lui pe întregul parcurs al vieţii dozat cu însușirile unui 
părinte: faţă senină, deschidere, calm, pace interioară, 
viaţă spirituală, așezare, statornicie, răbdare, înţelegere, 
îngăduinţă, tact, înţelepciune, optimism, umor, autono- 
mie decizională, responsabilitate, curaj, maturitate ș.a. 

Ascultarea sfatului duhovnicesc primit, fără acord 
personal această însușire devine sterilă şi oarbă. În mod 
voluntar credinciosul ascultă de duhovnic nu mecanic 
și de „silă”. 

O altă problemă este cea a infantilismului duhovni- 
cesc. Pe de o parte bolnavi cu afecţiuni psihice sunt târâţi 
ca „ursul de lanţ”de aparţinători sau pe la „popi cu leac” 
pentru „dezlegări de făcături” sau exorcizări, în loc să fie 
trimiși la medic pentru tratament. Pe de altă parte o 
seamă de tineri cer „punerea sub ascultare” cerând 
„binecuvântare” sau „sfat duhovnicesc” pentru orice 
fleac în loc să fie promovată autonomizarea și dezvol- 
tarea liberă a persoanei. 


Concluzii 

Spovedania ca taină sacramentală aduce timp bine- 
cuvântat de reflecţie asupra vieţii, asupra patimilor și 
păcatelor. O încercare de despătimire pentru unirea cu 
Hristos în Euharistie. Este totodată timp de reflecţie asu- 
pra gândurilor, trăirilor și nevoinţelor trupești bineînţe- 
les făcută cu sinceritate, de voie bună cu hotărârea de 
nestrămutat de a încerca de la această mărturisire să 
schimbe viaţa în bine. 


PARTEA OFICIALĂ 
NOU EPISCOP-VICAR AL 


În zilele de 3 şi 4 iunie 2015, sub preşedinţia 
Preafericitului Părinte Patriarh Daniel s-au desfăşurat 
lucrările Sfântului Sinod al Bisericii Ortodoxe Române, 
reunit în şedinţă de lucru la Reşedinţa patriarhală. 

În prima zi a lucrărilor, miercuri, 3 iunie 2015, a avut 
loc alegerea noului Episcop-vicar al Arhiepiscopiei 
Sibiului. În ziua de 7 mai 2015, ierarhii Mitropoliei 
Ardealului au desemnat prin vot secret drept candidaţi 
pe părintele arhimandrit llarion Urs, exarhul 
Arhiepiscopiei Sibiului şi stareţul mănăstirii Brâncoveanu 

ARHIEPISCOPIEI SIBIULUI 


BIROUL DE PRESĂ AL PATRIARHIEI ROMÂNE 


de la Sâmbăta de Sus (judeţul Braşov), şi pe părintele 
arhimandrit Macarie Ţuţul, marele eclesiarh al Catedralei 
mitropolitane din Sibiu. 

Sfântul Sinod a ales prin vot secret, cu 25 voturi din 
40 valid exprimate, pe părintele Arhimandrit Ilarion Urs, 
cu titulatura de Făgărășanul, în postul vacant de Episcop- 
vicar al Arhiepiscopiei Sibiului. 

Hirotonia noului Episcop-vicar al Arhiepiscopiei Sibi- 
ului va avea loc duminică, 7 iunie 2015, în catedrala 
mitropolitană din Sibiu. 


ÎNTRUNIREA SFÂNTULUI SINOD 


În zilele de 3 şi 4 iunie 2015, sub preşedinţia 
Preafericitului Părinte Patriarh Daniel, s-au desfăşurat 
lucrările Sfântului Sinod al Bisericii Ortodoxe Române, 
reunit în şedinţă de lucru la Reşedinţa patriarhală. 

Dintre hotărârile adoptate menţionăm: 

- Înscrierea în calendarul Bisericii Ortodoxe Române, 
începând cu anul 2016, a Sfântului Cuvios Paisie Aghio- 
ritul, canonizat de Patriarhia Ecumenică în luna ianuarie 
a anului 2015, cu ziua de pomenire la 12 iulie; 


BIROUL DE PRESĂ AL PATRIARHIEI ROMÂNE 


- Adoptarea unor propuneri pentru creșterea calită- 
ţii educaţiei religioase, prin colaborarea strânsă a Bise- 
ricii cu toate instituţiile și persoanele implicate, precum 
Ministerul educaţiei și cercetării științifice, profesorii de 
religie, părinţii elevilor, pentru o mai bună pregătire a 
personalului didactic și realizarea de noi manuale 
şcolare. 

- Evaluarea fenomenului migraţiei și adoptarea unor 
soluţii pastorale și sociale propuse de eparhiile din 

România și din afara graniţelor ţării, cu scopul diminu- 
ării impactului negativ al acestui fenomen asupra fami- 
liilor din ţară și străinătate aflate în această situaţie; 

- Aprobarea proiectului de Regulament al activită- 
ţilor de voluntariat în Biserica Ortodoxă Română, în 
concordanţă cu schimbările legislative recente în 
domeniu; 


Sfântul Sinod a formulat comunicatul de presă: 
Asociaţia autointitulată Mitropolia Autonomă după 
Vechiul Calendar „Episcop Gherasim” nu are calitate de 
asociaţie religioasă și nu este recunoscută canonic de Bise- 
rica Ortodoxă, avertizând credincioşii ortodocşi să nu se 
lase înșelați de afirmaţiile reprezentanţilor acestei 
asociații. 


ASOCIAŢIA AUTOINTITULATĂ MITROPOLIA 
AUTONOMĂ DUPĂ VECHIUL CALENDAR 


„EPISCOP GHERASIM” 
ACEASTA NU ARE CALITATE DE ASOCIAŢIE RELIGIOASĂ ȘI NU ESTE 
RECUNOSCUTĂ CANONIC DE BISERICA ORTODOXĂ 


Întrucât pe site-ul de prezentare al asociaţiei 
Mitropolia Autonomă după Vechiul Calendar „Episcop 
Gherasim” şi în declaraţiile publice ale reprezentanţilor 
acesteia sunt folosite o seamă de dezinformări cu scopul 
precis de a crea aparenţa de legalitate şi canonicitate 
(legătura şi recunoaşterea din partea Bisericii Ortodoxe), 
în urma solicitării Patriarhiei Române a poziției oficiale 
din partea Secretariatului de Stat pentru Culte, Patriarhiei 
Ecumenice şi Bisericii Ortodoxe din America (OCA), faţă 
de această pretinsă Mitropolie, pentru corecta informare 
a opiniei publice, precizăm: 

1. Conform răspunsului Secretariatului de Stat pentru 
Culte, asociaţia Mitropolia Autonomă după Vechiul 
Calendar,„Episcop Gherasim” nu are calitatea de asocia- 
ţie religioasă, conform Legii 489/2006 privind libertatea 
religioasă şi regimul general al Cultelor și, ca atare, nu 
figurează în Registrul asociaţiilor religioase. Înfiinţarea 
acestei asociaţii s-a făcut fără acordul Secretariatului de 
Stat pentru Culte, care nu a emis avizul consultativ pre- 
văzut la articolul 41, aliniatul 2, litera D, din Legea 
489/2006 de înfiinţare/transformare a Asociaţiei Mitro- 
polia Autonomă după Vechiul Calendar „Episcop Ghe- 
rasim” în asociaţie religioasă. 

Această asociaţie funcţionează ca asociaţie cu per- 
sonalitate juridică înfiinţată în conformitate cu preve- 
derile Ordonanţei Guvernului nr. 26/2000 cu privire la 
asociaţii și fundaţii, act normativ care menţionează expli- 
cit în articolul 1, aliniatul 3, că aceste prevederi nu se 
aplică pentru înființarea de culte religioase. Prin urmare, 
această asociaţie nu poate desfășura activităţi religioase, 
cultice sau liturgice. 

2. Asociaţia Mitropolia Autonomă după Vechiul 
Calendar „Episcop Gherasim” invocă în susţinerea pre- 

tinsei sale canonicități un tomos de recunoaștere a auto- 
intitulatului mitropolit Gherasim Bratu din 14 august 
2012, însă persoana menţionată ca semnatar al acestui 
tomos, mitropolitul primat loan de New York, nu face 
parte din Biserica Ortodoxă din America, conform răs- 
punsurilor oficiale primite de Patriarhia Română din 
partea Bisericii Ortodoxe din America (OCA) și a Patriar- 
hiei Ecumenice. 

3. Arhiepiscopia Ortodoxă Română a celor două Ame- 
rici (cu sediul la Chicago) și Episcopia Ortodoxă Română 
din America (cu sediul la Jackson, Michigan) nu se află 
în comuniune cu asociaţia Mitropolia Autonomă după 
Vechiul Calendar „Episcop Gherasim” și nici nu au vreo 
legătură cu aceasta, care în mod fals se referă la astfel 
de legături pe site-ul ei de prezentare. 

Așadar, Mitropolia Autonomă după Vechiul Calendar 
„Episcop Gherasim” nu este o asociaţie religioasă, cum 
în mod fals şi abuziv pretinde, nici nu are vreo legătură 
oficială cu vreo Biserică Ortodoxă canonică și nici nu 
este recunoscută ca parte a Bisericii Ortodoxe de pretu- 
tindeni (universale). 

Mai mult, și datele personale postate despre așa 
numitul “episcop Gherasim“ sunt false, în sensul că 
acesta nu a fost hirotonit canonic diacon sau preot şi 
nici nu a fost călugărit în Mănăstirea Balamuci (Sitaru) 
din Arhiepiscopia Bucureștilor. 

Prin urmare, Sfântul Sinod recomandă credincioșilor 
ortodocși să nu se lase înșelaţi de afirmaţiile reprezen- 
tanţilor acestei asociaţii, când aceștia le propun partici- 
parea la slujbele lor religioase (cultice sau liturgice), 
deoarece această grupare nu este canonică și nici nu are 
dreptul legal de-a oficia slujbe religioase pe teritoriul 
României 

100 DE ANI DE LA NAŞTEREA PĂRINTELUI IOAN NEGRUŢIU 
(1915-2003) DE LA MĂNĂSTIREA TIMIŞENI 


IOAN NEGRUȚIU- PREOTUL CARE A REFUZAT 
SĂ FIE SCOS DIN LAGĂR 


Preotul loan Ne-gruţiu face parte din generaţia care 
„a hotărât să-şi pună viaţa pentru apărarea credinţei și 
sufletului românesc” și a fost„martirizată de co-muniști 
după înstăpânirea lor deplină în România” (Martiri ai 
temniţelor românești, Ed. Gutenberg, București, 2008, 
p.5). 

Reconstituirea profilului său duhovnicesc, teologic 
şi intelectual numai pe baza puţinelor documente păs- 
trate în arhiva Centrului nostru eparhial și a sumarelor 
informaţii publicate până acum este destul de dificilă, 
atâta timp cât nu sunt cunoscute momentele dramatice 
ale suferințelor, privaţiunilor și umilinţelor trăite în tem- 
niţele comuniste. În acest scop, o documentare rigu- 
roasă în arhiva Consiliului Naţional pentru Studierea 
Arhivelor Securităţii ar fi mai mult decât necesară. 

Născut la 9 iulie 1915, în satul Borșa, comuna Săcă- 
dat, judeţul Bihor, din părinţii Simion și Floarea, agri- 
cultori, loan Negruţiu s-a confruntat, de la vârsta cea 
mai fragedă, cu greutăţile vieţii pământești. 

Potrivit propriei mărturisiri, încă de la naștere a fost 
firav şi bolnav, așa încât pe la vârsta de trei luni i s-a 
pregătit sicriul. Dumnezeu a avut însă un plan cu el și 


Preot dr. IONEL POPESCU 


i-a rânduit să-L slujească, să propovăduiască Evanghe- 
lia și să arate oamenilor „cărarea împărăției”. 

Rămași orfani de mamă și apoi de tată, cei cinci copi- 
lași ai familiei Negruţiu au crescut sub purtarea de grijă 
a lui Dumnezeu și sub oblăduirea plină de dragoste a 
surorii mai mari. 

„Locuinţa de la marginea satului nu era deloc înstă- 
rită:, Într-o seară am găzduit un cerșetor orb. Am împăr- 
ţit cu dânsul ţolul cu care ne înveleam; dacă Vasile 
Voiculescu ar fi scris povestirea cu supa de bolovan, 
am fi avut și noi cu ce să ne cinstim oaspetele ..., care, 
surprins de o sărăcie şi mai lucie, se va ruga cu lacrimi 
la miez de noapte”, povestea părintele unor apropiaţi. 

Clasa l-a primară a frecventat-o în satul natal, însă 
din pricina sărăciei, a mers la școală numai la începutul 
şi la sfârşitul anului școlar. Învăţătoarea a observat cali- 
tăţile copilului loan și, împreună cu soţul său, care era 
directorul școlii, l-au înscris la un orfelinat din Oradea, 
unde a beneficiat de bursă. 

Studiile secundare le-a urmat în cadrul seminarelor 
teologice din Edineţ (Basarabia) și „Sfântul Andrei” din 
Galaţi, pe care l-a absolvit în anul 1934. 

Între anii 1934-1938 a studiat la Facultatea de 
Teologie din Bucureşti, iar apoi a urmat cursurile 
Seminarului Pedagogic Universitar, pe care le-a absolvit 
în anul 1942. 

În acelaşi an a fost hirotonit diacon şi preot celib de 
către episcopul martir Nicolae Popoviciu al Oradiei, 
care l-a numit profesor la şcolile confesionale din oraşul 
Beiuş. Aici a activat din 1945 şi până în 1948, când a 
fost arestat şi închis în beciurile securităţii din Oradea. 

Procesul a fost judecat la Cluj, preotul loan Negruţiu 
fiind condamnat ca „duşman al poporului” la 10 ani de 
muncă silnică (op. cit. p. 141). După ispășirea pedepsei 
a fost eliberat, dar nu peste mult timp a fost arestat din 
nou. În total, a făcut şaisprezece ani de închisoare la 
Aiud, Cluj, Gherla, Jilava și Canal. 

În anul 1957, aflat la Canal, părintele Negruţiu a avut 
un vis care l-a urmărit, prin semnificaţia lui adâncă, în 
toţi anii de suferinţă de mai târziu: 

„Urca cu mare greutate Golgota. Obosit, plin de 
sudoare, târându-se pe pietrele colţuroase, ajunse în 
vârful Căpățânii, la picioarele celor trei cruci. Abia 
ridicându-şi ochii, cu teamă şi cutremur, spre cei trei 
crucificaţi, rămase uimit şi cuprins de tulburare, 

neînţelegând ceea ce vede. Numai Domnul lisus Hristos 
era pe Crucea Sa; cei doi tâlhari nu erau prezenţi. 

Doamne, strigă părintele loan, ai rămas singur pe 
Cruce! Nimeni nu e lângă Tine să Te însoţească în 
această răstignire care nu se mai termină? 

Nimeni, loane, îi răspunde Domnul Hristos de pe 
Cruce. 

Doamne, iartă-mă dacă îndrăznesc să Te rog să mă 
primeşti și pe mine pe una din cruci, să fiu şi eu cu Tine! 
Să nu mai fii singur! 

loane, te primesc! Suie-te! Întinde-ţi mâinile în 
cruce! 

Doamne, pe care să mă sui, pe cea din stânga sau 
pe cea din dreapta Ta? Pentru osândă sau pentru 
mântuire? 

loane, acum înţelesul nu mai e ca în Vinerea Răstig- 
nirii. Suie-te pe care vrei. Pe cruce să fii, lângă Mine! 

Ridicându-se din genunchi, se îndrepta spre una din 
cruci. Dar trecând pe lângă picioarele Mântuitorului, 
se lovi ușor cu cotul de genunchiul Lui însângerat. Un 
fior îl străbătu din creştet până în tălpi și se trezi în 
sudoare și suspinând. Mântuitorul, iubindu-l îl chema 
alături de EI, în jertfa de ispășire” (Ibidem). 

A doua zi a fost eliberat, dar nu a făcut decât câţiva 
pași de la ieșirea pe poartă și a fost preluat de o dubă 
a securităţii care l-a dus în lagăr. Visul s-a împlinit şi 
părintele a purtat mai departe crucea suferinţei. 

Nu peste mult timp părintele loan a refuzat propu- 
nerea patriarhului Justinian de a fi scos din lagăr, pre- 
ferând să pătimească în continuare, pentru a-i întări pe 
fraţii de suferinţă (cf. lonuţ Băiaș și Costel Condurache, 
Părintele loan Negruţiu — deţinutul care a refuzat să 
fie scos din lagăr, http://mww.hotnews.ro/știri-arhiva- 
1043334- serial-sfinţii-închisorilor-ioan-negruţiu-deţi- 
nutul-care-refuzat-fie-scos-din-lagăr-htm). 

Trimis, cu domiciliu forţat, la Rubla, în Bărăgan, 
preotul martir loan Negruţiu a avut puterea să trans- 
forme o casă părăginită în biserică și să o târnosească. 

Din păcate, misiunea începută aici a fost întreruptă 
brutal în anul 1958, când a fost arestat din nou, condam- 
nat şi închis la Aiud. Asupra sa fuseseră găsite mai multe 
scrisori, între care se aflau și unele poezii ale poetului 
Radu Gyr, alt,„veteran” al închisorilor comuniste. 

După decretul din 1964, preotul loan Negruţiu a fost 
eliberat și a avut posibilitatea de a-și valorifica talanţii 
cu care l-a înzestrat Dumnezeu atât pe tărâm pastoral 
ca preot paroh, duhovnic și predicator iscusit, dar și în 
administraţia bisericească. 

Astfel, din 1965 și până în 1967 a funcţionat ca preot 
paroh la parohia Cihei din Bihorul natal, secretar și 
inspector eparhial la Episcopia Oradiei (1968-1971), 
profesor şi director la Seminarul teologic special de la 
Curtea de Argeș (1971-1976), inspector general patri- 
arhal și membru al Consistoriului Central Bisericesc 


(1976-1979) și redactor principal al revistei „Mitropolia 
Banatului” (1979-1981). 

La data de 1 ianuarie 1982, preotul loan Negruţiu a 
fost transferat din postul de redactor principal editură 
în postul de preot duhovnic la mănăstirea Timișeni $ag. 

Lucrarea sa duhovnicească în acest așezământ mona- 
hal situat la marginea Timișoarei a devenit rapid cunos- 
cută, predicile elevate, bine documentate, din care nu 
lipseau citate culese din Sfinţii Părinţi și din operele unor 
mari filosofi ai lumii, și mai ales calităţile sale de duhov- 
nic smerit la cugetare și blând sporind numărul credin- 
cioşilor, foarte mulţi tineri venind aici să se îmbogăţească 
sufleteşte şi să primească hrană spirituală. 

Tot tinerii l-au invitat adesea la conferințele organi- 
zate de Asociaţia Studenţilor Creștini Ortodocși în Timi- 
şoara, prilej cu care părintele le-a prezentat diverse 
teme consacrate cunoașterii valorilor ortodoxiei și a 
răspuns la numeroasele întrebări care-i frământau. 

Preotul loan Negruţiu a ostenit zeci de ani în ogorul 
Bisericii, a format multe generaţii de slujitori ai altare- 
lor, a semănat cuvântul lui Dumnezeu, cu multe chinuri, 
mai ales în detenţie, îndeosebi prin exemplul vieţii sale, 
dar nu a lăsat lucrări teologice cu excepţia dialogului 
avut cu ieromonahul Ioanichie Bălan publicat în cunos- 
cutele Convorbiri duhovnicești şi a tezei de licenţă: Con- 
cepția creștină despre martiriu în primele trei secole, 
notată cu 9,00, adică menţiunea „cum laudae”. 

Mărturiile sale, atâtea câte s-au păstrat, despre 
suferinţele îndurate în temniţele comuniste sunt, însă, 
foarte importante. lată doar câteva: „Se mutaseră în 
aceste lagăre şi temnițe - spunea părintele - mii și zeci 
şi sute de mii de oameni, dintre cei mai buni pe care îi 
avea ţara. Toate instituţiile de bază ale societăţii noas- 
tre erau bine reprezentate. Academia Română, Univer- 
sitatea, facultăţile, inclusiv cea de Teologie; fostele 
guverne împreună cu armata, clerul şi călugării, şcolile 
şi întreprinderile, muncitorii și ţăranii nedispuși să-și 
vândă sufletele satanei ş.a.m.d. [...]. Scopul era bine 
definit: exterminarea lentă a insului prin anularea per- 
sonalităţii și degradarea totală a fiinţei umane prin 
nimicirea chipului lui Dumnezeu în om, prin îndobito- 
cirea lui. 

Armele de apărare ale mucenicilor erau: credinţa în 
Dumnezeu, întărită prin rugăciune și psalmi, prin reci- 
tări din Sfintele Evanghelii, prin rostirea Sfintei Liturghii 
de către preoţi, prin postul de bună voie întărit cu cel 
impus de călăi, prin milostenii faţă de cei mai slabi ..” 
(Din temnițe în sinaxare, vol. Coordonat de Danion 
Vasile, Grupul Areopag, Ed. Egumeniţa, Galaţi, 2008, 
p.25). 

Preotul loan Negruţiu a făcut parte, așadar, din rân- 
dul celor 1725 de clerici ortodocşi, între care 31 de 
ierarhi, unii scoși din scaun şi morţi în împrejurări 
obscure (Irineu Mihălcescu, Nicolae Popovici ș.a.), care 

au suferit la canal, în închisori, deportări și lagăre, fapt 
ce demonstrează că „Biserica Ortodoxă Română nu a 
fost o simplă unealtă obedientă și chiar monstruoasă 
a regimului comunist faţă de care n-ar fi schiţat nici o 
opoziţie semnificativă ..” (Răzvan Codrescu, Jertfelnicia 
ortodoxă în anii comunismului, în vol. Din temnițe spre 
sinaxare, p. 29). 


Din pricina asprului regim de detenţie suferit mai 
bine de șaisprezece ani, sănătatea preotului loan 
Negruţiu s-a deteriorat tot mai mult până când, în 1996, 
a căzut la pat și, timp de 7 ani, a fost îngrijit de maici 
în modesta chilie de la mănăstire, fiind vizitat de toţi 
cei ce l-au cunoscut, l-au prețuit și îndrăgit. S-a stins 
din viaţă la 22 octombrie 2003 și a fost înmormântat 
în cimitirul mănăstirii. 


MĂRTURIE DESPRE 
PĂRINTELE IOAN NEGRUŢIU 


„Părinte, nu știm cum să vă mulțumim că ne-aţi salvat 
Biserica! Ortodoxia noastră a amuţit aici. Altarele romă- 
nești s-au mutat în închisori!” - Patriarhul României Justi- 
nian Marina' 

În volumul al doilea al seriei de Convorbiri duhovni- 
cești, Părintele loanichie Bălan îl prezintă astfel pe Părin- 
tele loan Negruţiu: „S-a născut în satul Borşa - Bihor, în 
anul 1915. A absolvit Seminarul Teologic la Galaţi, în anul 
1934, iar în anul 1938 a luat licenţa în Teologie la Uni- 
versitatea din București (1940 — 1942) și a fost mulţi ani 
profesor la liceul din orașul Beiuș, până în anul 1948. 
Apoi a lucrat ca inspector eparhial la Episcopia Oradiei, 
profesor și director la Seminarul Teologic Special din 
Curtea de Argeș (1971 — 1976), inspector general patri- 
arhal (1976 —- 1979) şi redactor principal la revista Mitro- 
polia Banatului (1979 — 1981). În anul 1981 a fost numit 
duhovnic la Mănăstirea Timişeni — Timişoara”?. 

Tot din același volum reținem următoarele mărturii: 
„Se mutaseră în aceste lagăre și temnițe mii și zeci și sute 
de mii de oameni, dintre cei mai buni pe care îi avea ţara. 
Toate instituţiile de bază ale societăţii noastre erau bine 


1 Cuvântul Patriarhului Justinian către părintele loan este 
citat în articolul Părintele loan Negruțiu — deţinutul care a refu- 
zat să fie scos din lagăr, de lonuţ Băiaş şi Costel Condurache 
(poate fi citit pe  http;//www.hotnews.ro/stiri-arhiva- 
1043334-serial-sfintii-inchisorilor-ioan-negrutiu-detinu- 
tul-care-refuzat-fie-scos-din-lagar.htm). Titlul articolului se 
referă la momentul în care părintele loan a refuzat propune- 
rea patriarhului Justinian de a fi scos din lagărul de la Canal, 
pentru a rămâne să îi întărească pe fraţii de suferinţă. Tot acolo 
putem citi un cuvânt al Patriarhului Teoctist Arăpaşu: „Mi-a 
dat Dumnezeu o dăruire: aceea de a clădi, de a construi, de a 
ridica ziduri, dar nu mi-a dat şi puterea de a altoi spiritul zid- 
ului. Or, ţie, loane, ţi-a dat Dumnezeu acest dar din plin:să pui 
viaţa în ziduri.” Chiar dacă patriarhul Teoctist se referea mai 
ales la lucrarea pastorală făcută de părintele Negruţiu după 
ieşirea din închisoare, putem înţelege că mare a fost lucrarea 
de preot a părintelui şi în temniţă şi în lagăr şi în deportări. 

2 Convorbiri duhovniceşti, Protosinghel Ioanichie Bălan, vol. 
II, Episcopia Romanului şi Huşilor, 1990, p. 217. Atât de amplă 
a fost lucrarea părintelui Negruţiu încât, în momentul în care 
patriarhul lustin Moisescu a aflat că părintelui i se propusese 
să plece în Banat, l-a rugat:,„Te rog să nu pleci; că Biserica stă 
rău. E un haos aici!” Haosul se datora tocmai presiunilor pe 
care Biserica le suporta din partea regimului comunist... 


Dr. STELIAN GOMBOȘ 
reprezentate. Academia Română, Universitatea, facul- 
tăţile, inclusiv cea de Teologie; fostele guverne împreună 
cu armata, clerul și călugării, școlile și întreprinderile, 
muncitorii și ţăranii nedispuși să-și vândă sufletele sata- 
nei... Numai Bunul Dumnezeu știe numărul și numele 
victimelor aduse ca niște oi spre junghiere, după cum 
spune proorocul, şi trecute prin rigorile torturilor, apli- 
cate de călăi cu înaltă calificare, prin proba cumplitelor 
răngji, a focului, a varului nestins, a înfometării, a frigului, 
a terorii și a umilinţelor de tot felul. 

Scopul final era bine definit: exterminarea lentă a 
insului prin anularea personalităţii și degradarea totală 

a fiinţei umane prin nimicirea chipului lui Dumnezeu în 
om, prin îndobitocirea lui. 

Armele de apărare ale mucenicilor erau: credinţa în 
Dumnezeu, întărită prin rugăciune și psalmi, prin recitări 
din Sfintele Evanghelii pe care unii le cunoșteau pe de 
rost, prin rostirea Sfintei Liturghii de către preoţi, prin 
postul de bună-voie întărit cu cel impus de călăi, prin 
milostenii faţă de cei mai slabi, prin smerenie și înde- 
lungă răbdare, prin meditații religioase; prin memorări 
de poezii potrivite situaţiei, cele mai multe creaţii ale 

poeţilor consacraţi, veterani ai închisorilor: Nichifor Crai- 
nic, Radu Gyr și alţii; prin învăţare de limbi străine, prin 
îmbogățirea cunoștințelor, folosind scrisul cu acul: pe 
pereţi, pe pingele, pe centuri, ca și prin comunicările 
dintre celule prin alfabetul Morse etc. 

Toate acestea alcătuiau o întreagă Pravilă a Claustra- 
ților, rânduită pentru realizarea purificării prin suferinţă, 
a catharsis-ului creștin, folosind metodele consacrate de 
veacuri ale marilor asceţi și mucenici creștini, spre a se 
pune temelie nepieritoare Împărăției Cerurilor pe 

pământ, inclusiv în celulele temniţelor devenite altare 
de jertfă pentru Hristos”? 

„Scriitorii epocii martirice, în general, au socotit mar- 
tiriul ca măsură - etalon a tuturor virtuţilor creștine. Viaţa 
duhovnicească, de toatezilele, a oricărui creștin era con- 
siderată cu atât mai desăvârșită, cu cât se asemăna mai 
mult cu martiriul. Origen, de pildă, spune că «Oricine 
face mărturisire pentru adevăr, prin cuvinte, prin fapte 
sau prin alte forme, poate să se numească pe bună drep- 
tate martir». La fel, Tertulian îi numește «martiri propuși», 
«martyres designati», pe cei care erau doar pregătiţi spre 
a deveni martiri, iar Sfântul Ciprian îi numește ca atare 
pe cei condamnaţi la muncă silnică pe viaţă în minele 
de metale. În acelaşi context, Sfântul Metodie de Olimp, 
vorbind despre fecioarele creștine, spune: «Ele sunt ade- 
vărate martire, nu pentru că ar fi îndurat într-un timp 
scurt căznirile trupului, ci pentru că toată viaţa lor au 
luptat și nu s-au îngrozit de lupta lor olimpică, susţinută 
cu râvnă pentru curăţia lor» (Convivium 7, 3). Și, în sfâr- 
şit, Sfântul Ciprian al Cartaginei aminteşte undeva că 
există nenumărate cununi martirice ale vremurilor de 
pace («habet et pax coronas suas»). De aceea, nu este 
de mirare că și marele dascăl al școlii alexandrine, Cle- 
ment Alexandrinul, căutând să definească tipul de om 
creștin ideal, numit de el «gnosticul creștin», spune că 
acesta nu este altceva decât un martir în viaţă și în trăire, 
un martir răstignit pentru lume, și lumea pentru el». 

Dar, cele mai multe «cununi martirice ale păcii» din 
acea vreme, au împodobit capetele nenumăraţilor 
asceţi, vieţuitori ai pustiei, care se nevoiau cu postul, cu 
rugăciunea și cu privegherea, zi de zi, noapte de noapte, 
fără încetare, considerându-se și ei răstigniţi pentru 
lume, și lumea pentru dânșii. Unii dintre aceștia s-au 
învrednicit și de moartea martirică; iar alţii, nespus de 
mulţi, în frunte cu PavelTebeul, Antonie cel Mare și Paho- 
mie, sporind numărul mare al «anahoreţilor» ce-și lăsau 
averile, împărțindu-le la săraci și retrăgându-se în pustie 
în timpul nesfârșitelor persecuții ale lui Dioclețian, nepu- 
tându-se împărtăși de martiriu din binecuvântate pricini, 
şi l-au răscumpărat prin îmbrăţișarea ascezei creștine, 
care însemna un martiriu, nu numai de câteva zile sau 
ceasuri, ci de o viaţă întreagă. Aceștia sunt cei ce au pus 
temelie, peste veacuri, monahismului creștin care, odată 
cu încetarea persecuțiilor, a luat misiunea atât de grea, 
dar și de sublimă a martiriului. Prin ei, martirul atlet 
devine martirul monah, îmbrăcând, peste armura atle- 
tică, mantia călugărească”+ 

„După decretul de grațiere din anul 1964, când am 
fost şi eu eliberat ca toţi ceilalţi, unul dintre foștii mei 
elevi de la Beiuş, care ajunsese procuror militar chiar la 
Tribunalul care mă judecase, a venit să mă caute, ca nea- 


3 Idem, p. 241. 
4 Convorbiri duhovniceşti, Protosinghel loanichie Bălan, vol. 
II, Episcopia Romanului şi Huşilor, 1990, p. 234-235. 


părat să stea cu mine de vorbă. Și m-a găsit, şi după ce 
m-a îmbrățișat, mi-a spus: «Uite, soarta m-a făcut să 
ajung procuror chiar la Tribunalul la care ai fost judecat. 
Am asistat la procesul tău, eram student pe atunci, și 
n-am putut să-mi explic nicidecum cum de ţi s-a dat o 
pedeapsă atât de mare. Și m-am dus, de cum mi-am luat 
în primire postul, direct la arhivă, am căutat dosarul, l-am 
citit și îţi spun eu, procurorul Republicii Socialiste Româ- 
nia, că n-am găsit fapte nici măcar pentru un minut de 
arest, că realmente n-ai făcut nimic!»”5. 

„În luna iulie, când împlineam anul de când eram cu 
domiciliul obligatoriu, m-am culcat într-o noapte mai 
târziu, aveam foarte mult de lucru în parohie, și după ce 
am adormit, spre dimineaţă, m-a trezit un vis, un vis cum 
n-am mai avut și cred că nu voi mai avea niciodată. Mi-a 
apărut în vis Domnul nostru lisus Hristos. Eu mă găseam 
la poalele muntelui Golgota și aveam de gând să ajung 
sus, poate voi găsi Crucea Domnului. N-am fost niciodată 
la locurile sfinte, și urcând greu Golgota, eram cu capul 
în jos, când am ridicat capul deja ajunsesem fără să-mi 
dau seama chiar în faţa Crucii Domnului lisus Hristos. 
Era singur pe cruce, crucile tâlharilor erau goale și lisus 
era încă viu. A deschis ochii, m-a privit, m-au trecut fiori, 
şi am întrebat: «Doamne, ai rămas singur? Nici tâlharii 
nu mai sunt cu Tine? Și ei Te-au părăsit? Porunceşte-mi, 
lisuse, dacă sunt vrednic de aceasta, să mă răstignesc și 
eu pe o cruce alături de Tine! Pe care vrei să mă așez? Pe 
cea din dreapta sau pe cea din stânga?» Și lisus mi-a 
răspuns: «Nu mai au semnificaţia pe care au avut-o oare- 
când crucea din dreapta sau crucea din stânga. De acum 
încolo, oricine ajunge la Mine poate să stea pe orice 
cruce, și pe cea din dreapta, și pe cea din stânga». Și am 
dat să mă apropii de cruci și l-am atins fluierele picioa- 
relor cu mâna. Erau reci ca gheaţa, și un fior deosebit de 
puternic m-a pătruns și m-am trezit. Mi-am dat seama 
că este semn de la Domnul nostru lisus Hristos, că în ziua 
aceea va trebui să încep o nouă Golgotă. Și m-am gândit 
să fug... Mi-am făcut rugăciunea în genunchi, mi-am 
făcut un mic bagaj de mână cu care mă gândeam să 
înaintez spre gara cea mai apropiată și să înaintez unde 
m-o ajuta Dumnezeu. Când a fost gata tot și era să ies 
pe ușă și să plec, am auzit zgomot de motor de mașină. 
M-am uitat de după perdea și am văzut că în curtea mea 
intra maşina Securităţii din Galaţi...”€. 

Părintele loan Negruţiu a ales să ducă o viaţă de 
mucenicie. Visul pe care l-a avut este reprezentativ nu 
doar pentru viaţa sa, ci pentru întregul sobor de clerici 


care, atunci când fiara roșie a încercat să sufoce credinţa 

5 Din volumul de interviuri televizate luate de Vartan Ara- 
chelian, tipărite în volumul Cuvântul care zideşte, Editura Roza 
Vânturilor, pp. 46 -47. Părintele loan Negruţiu a fost condam- 
nat la închisoare nu pentru că a făcut fapte de violenţă sau 
alte rele, ci pentru că a ales să Îl slujească pe lisus Hristos, 
asumându-și — ca mulţi alţi preoţi din generaţia sa -— riscul de 
a pătimi pentru El... 

6 Idem, p.46. 

creștină, au avut curajul de a-L mărturisi pe lisus Hris- 
tos... Un mare sobor, format din preoţi de mir sau preoţi 
de mănăstire, tineri și mai puţin tineri, însufleţiţi de iubi- 
rea de Dumnezeu și iubirea de neam. Datorită lor, așa 
cum a spus Patriarhul Justinian, „altarele românești s-au 
mutat în închisori!”. Cu ei s-a împlinit cuvântul Mântui- 
torului:„Oricine va mărturisi pentru Mine înaintea oame- 
nilor, mărturisi-voi și Eu pentru el înaintea Tatălui Meu, 
Care este în ceruri...!” (Matei 10, 32). 

În altă ordine de idei, acum în încheiere voi recu- 
noaște și mărturisi faptul că știind, din propria-mi expe- 
rienţă, că fiecare întâlnire cu Părintele loan Negruţiu a 
fost un prilej de mare înălţare sufletească și de sărbă- 
toare, asemeni întâlnirilor învăţăceilor cu marii filozofi 
ai vremii antice precum: Platon, Plotin, Socrate, Aristotel, 
fiindu-ne pildă demnă de urmat, de înţelepciune, abne- 
gaţie și dăruire, mă (mai) gândesc ce repede îi uităm noi 
pe acești oameni, pe aceste personalităţi ale culturii și 
spiritualităţii noastre, fiindu-le prea puţin recunoscători 
pentru toate câte ne-au făcut și ne-au dăruit ei nouă, cu 
toate că ar trebui să ne aducem aminte „de mai marii 
noștri”]... 

În ultima vreme am vorbit de toţi aceşti mari Părinţi 
ai Ortodoxiei noastre, pe care noi nu-i numim sfinţi, căci 
ne temem de asta. Dar pentru noi au fost ca niște sfinţi. 
Așa i-am simţit, așa i-am perceput. Fiindcă i-am văzut 
împlinind sub ochii noștri Evanghelia, pentru că ne-au 
învăţat creștinismul practic prin exemplul personal: au 
flămânzit ei ca să sature pe cei flămânzi, au privegheat 
ei ca să se odihnească cei osteniţi, au pătimit ei ca să ia 

mângâiere cei întristaţi, s-au sacrificat ei ca să trăiască 
ceilalţi. Bunul Dumnezeu să-l odihnească cu sfinţii pe 
Părintele loan Negruţiu - cel care a ajuns, în urmă cu doi- 
sprezece ani, alături de marii săi îndrumători, slujitori și 
înaintași, iar pentru rugăciunile lui să ne miluiască şi să 
ne mântuiască şi pe noi toţi. 

Personal, mă simt foarte împlinit și onorat pentru 
faptul că am avut fericitul prilej şi marea șansă de a-l 
întâlni și (de) a-l cunoaște pe Părintele loan Negruţiu — 
mare personalitatea culturii și spiritualităţii noastre mona- 
hale românești, autentice și mărturisitoare din aceste răz- 
vrătite vremuri. Am convingerea și nădejdea că vom ști 
cu toţii pe mai departe, să ne cinstim înaintașii, potrivit 
meritelor și vredniciilor fiecăruia, cu toate că în aceste 
vremuri, preţuim mai mult pe alţii de oriunde și de aiu- 
rea, căci ni se par a fi mai exotici, mai spectaculoși, mai 
senzaţionali!... 

Însă, rămânem convinși de faptul că ce este nobil 
rămâne iar ce este ieftin, apune... 

Aşadar, cei alungaţi din turnurile babilonice pot bate 
la porţile cetăţii noului lerusalim — cel bisericesc și ceresc 
ce „nu are trebuinţă de soare, nici de lună, ca să o lumi- 
neze, căci slava lui Dumnezeu a luminat-o, făclia ei fiind 
Mielul” (Apoc. 21, 23). 

Viaţa Părintelui loan Negruţiu este una de referinţă 
în domeniul istoriei și a spiritualităţii autentice, care ar 
trebui să se afle la îndemâna tuturor celor ce cred că 
„Biserica este cetatea pe care nici porţile iadului nu o 
vor birui”... 

A TRECUT LA DOMNUL 
PĂRINTELE VASILE SBERA DE LA ALBINA 


Duminică, 21 iunie 2015, din încredințarea 
Înaltpreasfinţitului Părinte loan, Mitropolitul Banatului, 
Preasfinţitul Părinte Paisie Lugojanul, Episcop-vicar al 
Arhiepiscopiei Timișoarei, a săvârșit împreună cu un 
sobor de preoți și diaconi slujba de prohodire a părin- 
telui Vasile Sbera, preot paroh la parohia Albina, proto- 
popiatul Timişoara II, care a trecut la cele veșnice după 
scurtă şi neașteptată suferinţă care i-a curmat viaţa la 
doar 63 de ani. 

Părintele Vasile Sbera s-a născut în Bazoșul Nou, jude- 
ţul Timiș, la 26 martie 1952, fiind al doilea fiu al lui Vasile 
şi Paraschiva, creștini ortodocși ardeleni veniţi din satul 
Tălmacel, judeţul Sibiu. Şcoala primară și generală a 
absolvit-o în satul natal și a continuat școala profesională 
la Oradea și Brașov. 

Nedorind sa devina membru UTC, și-a urmat dorinţa 
lăuntrică, sădită în inima lui în copilărie de către părinţi 
şi în anii 1974-1977 a urmat Seminarul Teologic de la 
Curtea de Argeş. 


Protopop MIRCEA SZILAGYI 


S-a căsatorit la 4 septembrie 1977 cu Maria Buliga, 
care l-a sprijinit cu multă dragoste, vrednicie, demnitate 
şi multă discreţie în misiunea şi slujirea preoțească. În 
același an, în noiembrie, a fost hirotonit preot pe seama 
parohiei Dragşina. În timpul păstoririi aceastei parohii, 
cu binecuvântarea vrednicului de pomenire mitropolitul 
Nicolae Corneanu, s-a îngrijit de repararea și întreţinerea 
casei și a bisericii parohiale, pe aceasta din urmă pic- 
tându-o din nou în întregime. 

În 1994 a fost transferat în satul Albina pe care a 
păstorit-o până la sfârşitul vieții. Aici, între anii 2001 - 
2010, a mobilizat credincioșii şi a construit din temelii o 
casă parohială. S-a preocupat îndeaproape și de reface- 
rea exteriorului şi acoperişului bisericii, înzestrarea ei cu 
o instalație de încălzire pe gaz, zidind și un mic paraclis 
în apropiere. 

Împlinind îndemnul Sfântului Apostol Pavel (ITimotei 
3, 4-5) s-a preocupat îndeaproape și de bunăstarea 
duhovnicească a familiei. Dumnezeu i-a binecuvântat 
familia cu trei copii, fiica Maria și fii Cristian și Timotei pe 
care i-a crescut cu credință în Dumnezeu și dragoste față 
de Biserică. Educaţia creștinească oferită copiilor a rodit 
cu prisosinţă în inima fiului cel mare Timotei, care a păşit 
pe urmele părintelui său studiind Teologia și îmbrăţișând 
slujirea preoțească, fiind actualmente preot paroh în 
Timișoara, parohia Ronaţ. O deosebită bucurie a adus-o 
în viaţa părintelui Vasile cei trei nepoți, Ștefan, Andrei și 
Maria, care i-au luminat viaţa și i-au adus bucurie în 
suflet. 

Numeroșii credincioși din parohiile Dragşina şi Albina 
care au participat la slujba înmormântării părintelui 
Vasile Sbera au dat mărturie prin lacrimile lor de bună- 
tatea, jertfelnicia și dragostea cu care părintele i-a păs- 
torit. Va rămâne în rugăciunile și memoria tuturor ca un 
slujtor râvnitor și smerit al sfântului altar, un părinte 
deschis spre problemele enoriașilor pe care i-a ascultat 
şi sfătuit „cu timp şi fără timp”, aducând alinare prin sfat, 
vorbă bună și rugăciune. 

Preot destoinic și harnic, s-a îngrijit de întreţinerea și 
înfrumusețarea bisericii, neuitând și de buna-creștere a 
copiilor pe care i-a crescut cu multă dragoste împreună 
cu maica preoteasă Maria - cea care i-a fost sprijin şi 
echilibru în viaţă și slujire. 

Bunul Dumnezeu să-i rânduiască sufletul râvnitor în 
Împărăţia Lui, împreună cu sfinţii şi îngerii, mijlocind 
înaintea tronului Preasfintei Treimi pentru turma cea 
cuvântătoare de care s-a îngrijit pe acest pământ! 

Veșnică să îi fie pomenirea, iar amintirea lui din neam 
în neam! 

SLUJIRE ŞI MISIUNE ÎN PAROHIA FABRIC EST 


Anul acesta, în data de 21 mai 2015, am prăznuit: 
Înălţarea la cer a Domnului lisus Hristos, Ziua Eroilor 
neamului și pe Sfinţii Împărați Constantin şi mama sa, 
Elena, iar parohia Timișoara Fabric Est a prăznuit hramul 
bisericii şi al comunităţii, deoarece îi are ocrotitori pe 
Sfinţii Împărați Constantin și Elena. 

Ziua hramului este o zi cu totul aparte, iar în parohia 
Timişoara Fabric Est bucuria acestui moment a fost între- 
gită de prăznuirea Înălţării Domnului şi sărbătorirea 
eroilor neamului nostru. Pentru împreună slujire, misi- 
une și bucurie atât pentru comunitate, cât și pentru 
invitaţi, cu această 
ocazie, în mijlocul 
credincioşilor 
parohiei a venit un 
număr de aproxi- 
mativ 90 de elevi 
de la trei şcoli: "Sf. 
Antim Ivireanul” 
Timişoara, Cenei și 
nu în ultimul rând, 
Colegiul "Constan- 
tin Diaconovici 
Loga "Timișoara. 

Elevii școlii creş- 
tine „Sf. Antim Ivi- 
reanul”, mai precis cei din clasele a III-a și a V-a, îmbrăcați 
în frumoase straie populare, îndrumați de doamna pro- 
fesoară Adina Botezatu și însoțiți de doamna directoare 
Adela Panait, de alți angajaţi ai școlii şi părinţi, au parti- 
cipat alături de părintele paroh Cristian Tomescu la ofi- 
cierea Sfintei Liturghii, cântând la strană. 

De asemenea, elevii de la Colegiul C.D.Loga și Școala 
Gimnazială Cenei însoţiţi de doamnele profesoare Alina 
Florei, Monica Urban și alte cadre didactice, în timpul 
Sfintei Liturghii au cântat Rugăciunea Domnească și o 
frumoasă priceasnă. Unit cu Sfânta Liturghie, după rugă- 
ciunea amvonului, s-a săvârșit un parastas pentru ctito- 
rii bisericii și ai Parohiei Fabric Est adormiţi în Domnul. 


Prof. DELIA TOMESCU 


După încheierea Sfintei Liturghii, în curtea bisericii, 
nu departe de troiță, elevii de la Colegiul C.D.Loga și 
Școala Gimnazială Cenei conduși de doamna profe- 
soară Monica Urban au cinstit eroii neamului printr-un 
frumos moment religios-patriotic, alcătuit din poezii 
şi cântece. 

Minunaţii copii ne-au adus aminte cât de importanţi 
sunt eroii pentru noi românii. Dacă ei nu s-ar fi jertfit, 
dacă nu și-ar fi vărsat sângele pentru apărarea și păstra- 
rea pământului țării și a libertăţii noastre statale și reli- 
gioase, creştin- ortodoxe, România nu ar fi astăzi un stat 

„pe harta lumii și a 
Europei; pentru 
că eroii neamului 
nostru au preferat 
să moară decât să 
păcătuiască împo- 
triva conștiinței 
naţionale. 

Și pentru că 
înainte de mica 
serbare avusese 
loc pomenirea pri- 
milor ctitori, Con- 
stantin și Barbura 
Pasculovici, fami- 
lia care a donat pământul pe care se află actuala biserică, 
fiecare persoană, de la cel mai mic copil până la cel mai 
vârstnic credincios, a primit câte un pacheţel, iconiţe și 
cărți de rugăciuni. 

Credem și sperăm ca ziua hramului parohiei noastre 
din anul acesta să fi rămas ca o amintire plăcută în min- 
tea și sufletul elevilor și credincioșilor şi să ne unească 
în cuget și credinţă pe noi românii ortodocși de astăzi 
cu înaintașii noștri, deoarece parohia noastră a fost 
înființată cu scop misionar în perioada interbelică, iar 
anul acesta, de Sfinţii Împărați Constantin și Elena, s-a 
făcut din nou misiune spre slava lui Dumnezeu şi cinsti- 
rea eroilor neamului. 

PARTICIPAREA ELEVILOR LA SFÂNTA 
EUHARISTIE 


Sfânta Euharistie sau Împărtășania a fost întemeiată 
de Mântuitorul nostru lisus Hristos la Cina cea de Taină. 
Atunci El a luat pâinea în mâinile Sale, a mulţumit, a 
binecuvântat-o și frângând-o, a zis: „Luaţi, mâncaţi, 
acesta este Trupul 
Meu”, apoi a luat 
paharul cu vin, şi 
binecuvântându-l a 
zis:  „Beţi dintru 
acesta toţi, acesta 
este Sângele Meu, 
al Legii celei noi, 
care pentru voi și 
pentru mulţi se 
varsă, spre iertarea 
păcatelor” (Matei 
26, 26-28). 

După cum am 
învăţat la orele de 
cateheză și religie, 
elevii școlii din Jebel 
au împlinit cu desă- 
vârşire cele învăţate 
şi le-au pus în prac- 
tică. În fiecare post 
ne-am pregătit pen- 
tru a primi în sufle- 
tele noastre pe Hris- 
tos prin Sfânta Eu- 
haristie. Împreună 
cu părintele paroh 
şi doamna profe- 
soară de religie a 
fost organizată par- 
ticiparea noastră la 
Sfânta Liturghie în 
cadrul căreia ne-am 
împărtăşit. 

Fiecare elev s-a 
străduit să ţină post, 
să se roage mai mult, să facă fapte bune. 

Apoi am participat la Taina Spovedaniei, unde 
ne-am mărturisit păcatele, fiind foarte sinceri. Colegii 
mei spuneau că primindu-L pe Hristos au simţit o 
liniște sufletească și o bucurie care nu se pot explica 
în cuvinte. 

Am înţeles că hrănindu-ne cu Sfânta Împărtășanie 
creștem și sporim duhovnicește în harul lui Dumnezeu. 


CRISTINA -PERSIDA GROZA, clasa a VIII-a 
Școala Gimnazială „Martin Şuboni”- Jebel 


Prin puterea Sfinţeniei Împărtăşaniei ne întărim în 
lupta împotriva ispitelor și a răului, care ne pândesc la 
tot pasul. Perioada tinereţii este plină de tentaţii ale pati- 
milor, precum și de idolii acestei lumi moderne. Dacă Îl 

avem pe Hristos în 
inimă și în sufletul 
nostru, vom fi tineri 
înţelepţi, putând să 
învingem ispitele 
care apar în drumul 
vieţii noastre. 

Când îl am pe 
Hristos în inima și în 
sufletul meu am câș- 
tigat totul. Pentru ca 
răul să nu-și pună 
amprenta pe sufle- 
tele noastre, trebuie 
să ne spovedim și să 
ne împărtășim cât 
mai des „Spoveda- 
nia este cheia ce ne 
deschide ușile Raiu- 
lui, iar Euharistia 
este Taina Mântuirii”, 
spun marii duhov- 
nici. 

Elevii de astăzi 
vor fi viitorii creştini 
ai societății de mâi- 
ne. Astfel, privim în 
prezent spre viitor, 
trecutul îl cunoaş- 
tem, prezentul îl 
trăim acum, iar vii- 
torul îl construim 
noi împreună după 
valorile creștine care 
suntidealul și mode- 
lul nostru. Însă, mo- 
delul suprem al nostru trebuie să fie Hristos, putând să 
mărturisim mereu că: „Nu eu sunt cel care trăiesc, ci 
Hristos e cel care trăiește în mine” (Galateni 2, 20). 

Cu toţii trebuie să ne sfinţim sufletul pentru a ne 
putea umple de lumină divină. Sfânta Biserică este ca o 
mamă a noastră și ne îndeamnă pe toţi cu stăruinţă să 
venim la ea pentru a creşte în lisus Hristos și a urca trep- 
tele desăvârșirii. 

ATITUDINEA CREȘTINULUI FAȚĂ DE LUMEA CREATĂ 


„Ale Tale dintru ale Tale, Ţie 

Ți-aducem de toate și pentru toate” 

(Liturghia Sfântului loan Gură de Aur) 

Începând să aştern pe hârtie câteva gânduri legate 
de atitudinea creștinului față de lumea creată, mi-am 
adus aminte de faptul că perioada în care ne aflăm acum 
este cea a Postului Mare. Tot într-o perioadă de post s-au 
aflat și strămoșii noștri, Adam și Eva, atunci când Dum- 
nezeu le-a încredinţat lumea creată: 

„Şi aluat Domnul Dumnezeu pe omul pe care-l făcuse 
şi l-a pus în grădina cea din Eden, ca s-o lucreze și s-o 
păzească. A dat apoi Domnul Dumnezeu lui Adam 
poruncă și a zis: Din toţi pomii din rai poţi să mănânci, 
iar din pomul cunoștinței binelui și răului să nu mănânci, 
căci, în ziua în care vei mânca din el, vei muri negreșit”! 
(Facere, 2, 15-17) 

Din textul de mai sus înțelegem foarte clar că Adam 
a primit poruncă în Rai să postească. Postul acesta avea 
rolul de a-l ajuta pe Adam să-și stăpânească mai bine 
simţurile pentru a deveni conștient de legătura sa cu 
Dumnezeu, dar și pentru a înţelege lumea nu ca pe o 
pradă, ci ca pe o Euharistie. 

Acesta este modul în care omul trebuie să se rapor- 
teze la creaţia lui Dumnezeu, cu recunoștință, cu 
mulțumire, pentru darul primit. Lumea este un dar făcut 
de Dumnezeu omului pentru bucuria lui, dar și pentru 
cunoașterea lui Dumnezeu, Care stă ascuns în tainele 


RĂZVAN HOMEAG, clasa a VIlIl-a 
Școala Gimnazială nr. 30 Timișoara 


lumii: „Cerurile spun slava lui Dumnezeu și facerea mâi- 
nilor Lui o vestește tăria” (Psalmul 18, 1). 

Euharistie înseamnă în limba greacă mulţumire. 
Așadar, atitudinea creștinului faţă de lume ar trebui să 
fie marcată de multă responsabilitate, deoarece creaţia 
nu este a noastră, este opera şi darul lui Dumnezeu prin 
intermediul căreia, Sfânta Treime se revelează oamenilor, 
arătându-le acestora dragostea Sa părintescă, dar și slava 
Sa, atotputernicia și perfecțiunea Sa. 

Prima rătăcire a omului apare în atitudinea de aca- 
parare, omul mănâncă fructul, consumă lumea în loc să 
o transfigureze. Adam a primit lumea pentru a o lucra și 
pentru a o păzi. De aici rezultă faptul că omul este dator 
a lucra la desăvârșirea creaţiei, la transfigurarea ei, dar 
şi la ocrotirea acesteia, și în niciun caz la consumarea 
sau la distrugerea acesteia. Lucrând creaţia, omul ajunge 
să o cunoască tot mai bine, ajunge să înțeleagă raţiunile, 
mecanismele naturale care guvernează această lume şi 
în spatele cărora se află de fapt Dumnezeu. În felul acesta 
omul ajunge să-L descopere pe Însuși Dumnezeu, Care 
guvernează întregul univers. 

Pe de altă parte, împlinind porunca de a păzi, de a 
ocroti creația, omul devine ca un părinte al acesteia, şi 
astfel se aseamănă cu Părintele ceresc, Creatorul tuturor 
celor văzute și al celor nevăzute. 

În funcţie de atitudinea omului faţă de lumea creată 
omul ajunge sau nu să-și împlinească destinul asemă- 

nării sale cu Dumnezeu, adică dobândirea stării de 
sfinţenie. Omul trebuie să ajungă la starea de sfinţenie, 
iar creaţia trebuie să o umanizeze. 

Lucrând și păzind creaţia, omul își cultivă toate 
însușirile chipului divin din el, astfel încât se aseamănă 
tot mai mult cu Însuși Creatorul, devine al doilea părinte 
al ei, iar această relaţie părintească contribuie la umani- 
zarea creației și la conturarea trăsăturilor de preot și 
împărat al creaţiei, așa cum a fost gândit și așezat omul 
de către Dumnezeu în grădina Edenului. 

Însă, în toată lucrarea aceasta omul nu poate acţiona 
singur, întrucât:,„Și a zis Domnul Dumnezeu: nu este bine 
să fie omul singur; să-i facem ajutor potrivit pentru el” 
(Facere 2, 18). 

Omul nu poate trăi singur și nu poate lucra creaţia 
singur. El poartă chipul Ziditorului, care nu este nici El 
singur, ci este o trinitate de Persoane: Tatăl, Fiul și Sfân- 
tul Duh. Oicoană în lume a Sfintei Treimi este familia, și, 
desigur familia mai mare, Biserica. 

Ceea ce îl apropie pe om de Dumnezeu este în primul 
rând iubirea îndreptată spre oameni și spre creaţia 
văzută, implicarea creștinului în problemele celor 


cunoscuți, fie prieteni, fie vecini, colegi, transformând 
suferința acestora în propria suferință. 

Aceasta este o altă semnificaţie a postului: filantropia 
sau iubirea aproapelui. Postirea înseamnă iubire. lubire 
față de Cel Care îţi cere să postești, dar și față de cei 
împreună cu care postești și față de toate celelalte ele- 
mente ale creaţiei. Dacă iubeşti, atunci nu rănești, nu 
strici, nu ești egoist, ci te asemeni tu cu Dumnezeu, iar 
lucrurile pe care le iubești, față de care te porți cu 
afecțiune, se umanizează la rândul lor. 

Concluzia este aceea, că trebuie să iubim tot ceea ce 
ne-a dăruit Dumnezeu, să înțelegem toate ca o Euharis- 
tie, și să ne ferim de singurătatea pe care ne-o dă ego- 
ismul, deoarece vom fi judecați după demnitatea și 
simţul civic pe care l-am manifestat sau nu în viața noas- 
tră: „Atunci va zice Împăratul celor de-a dreapta Lui: 
Veniţi binecuvântaţii Tatălui Meu, moșteniți împărăţia 
cea pregătită vouă de la întemeierea lumii. Căci flămând 
am fost și Mi-aţi dat să mănânc; însetat am fost și Mi-aţi 
dat să beau; străin am fost și M-aţi primit [...] Adevărat 
zic vouă, întrucât aţi făcut unuia dintr-acești fraţi ai Mei, 
prea mici, Mie Mi-aţi făcut” (Matei 25, 34-40). 

IERTARE 


Toţi copiii când se nasc, 
La biserică se duc, 
Împreună cu nănașii 

Să primească Duhul Sfânt. 


Preotul pentru ei se roagă, 
Să le fie lor iertat 

Păcatul cel strămoșesc 

Şi să-nceapă o nouă viaţă, 
Pe pământ dumnezeiesc. 


Ţie Doamne-ţi mulţumim 
Că ne-ai dat îngerul Tău, 
Să ne ferească de rău, 

Să ne-arate calea dreaptă 


Să ne spună că împărăţia Ta ne-așteaptă. 


MAMA 


Mama e o icoană sfântă 
Și în suflet o port mereu, 
Ea îmi este alături 

Și la bine și la greu. 


Mama, e un cuvânt divin, 
Cu însemnătate mare, 
Este un dar sublim 

Care-l are fiecare. 


Ea dă fiinţă altor fiinţe, 

Şi trăiește-n armonie, 
Aşteptând recunoștință, 
lubindu-și copiii pe vecie. 


O fiinţă jertfitoare 

Și modestă totodată 
Care-aşteaptă ca răsplată, 
Dragoste adevărată. 


Poezii scrise de eleva ANDREEA POPA, clasa a XI-a 
Colegiul „Ana Aslan” Timișoara 

TU 


În gândul meu mereu eşti Tu, 
Îmi dai putere să visez, 

Îmi luminezi şi sufletul, 

Şi lângă Tine radiez. 


Mi-e dor de Tine chiar și-acum, 
Şi zi și noapte mă gândesc, 

De s-ar face totul scrum 

Eu tot pe Tine Te iubesc. 


Mă-ntorc spre Tine și zâmbesc, 
lar mâna Ta-mi mângâie viața, 
Sunt fericită, Te iubesc! 

lar fără Tine nu-mi văd viaţa. 


(/ 


AY) 
(0) 


= | L 


Desen realizat de eleva EVELINA-ALINA FRĂŢILĂ 
clasa a V-a, Școala Gimnazială nr. 2 Lugoj 

ANIVERSAREA UNUI DISTINS SLUJITOR 
AL DOMNULUI 


La 27 iulie a.c. Părintele dr. lonel Popescu, vicar 
eparhial, aniversează 60 de ani de viaţă. 

S-a născut la 27 iulie 1955, în satul Hobiţa Grădişte, 
com. Clopotiva, jud. Hunedoara. A urmat Școala primară 
în satul natal, între anii 1962-1966, Școala generală în 
comuna Sarmizegetusa, între anii 1966-1970, apoi Semi- 
narul teologic din Caransebeș (1970-1975). 

Urmează cursurile Institutului Teologic Universitar 
din Sibiu între anii 1976-1980. În perioada 1975-1976 își 
împlineşte stagiul militar. 

Este hirotonit diacon la 30 ianuarie 1983, preot la 7 
octombrie 1984 și hirotesit iconom stavrofor, în mai 
1995, de către vrednicul de pomenire mitropolitul Nico- 
lae Corneanu. 

Rând pe rând este numit profesor la Seminarul teo- 
logic Caransebeș (1981-2001), director al seminarului 
(1995-2001), consilier cultural la Episcopia Caransebe- 


şului (1994-1996), redactor al “Calendarului românului” 


Caransebeș (1995-1996), metodist pe lângă Inspectora- 
tul Şcolar Judeţean Caraș-Severin și membru în colecti- 
vul de redacţie al revistei “Altarul Banatului” Timișoara 
(din 1995) şi al revistei “Învierea” Timişoara (din 2003), 
consilier administrativ-bisericesc la Arhiepiscopia Timi- 
şoarei (2003-2009), membru și secretar al Adunării Epar- 
hiale a Arhiepiscopiei Timișoarei și membru al Adunării 
Naţionale Bisericești (2002-2010); vicar eparhial la Arhi- 
episcopia Timișoarei (de la 1 decembrie 2009) și preot 
paroh la parohia Timișoara losefin (de la 1 iulie 2001). 
A urmat cursuri de limba germană la Leipzig şi Erlan- 
gen, Germania (1992-1993), studii de Teologie la Facul- 


REDACȚIA 
tatea de Teologie Protestantă din Erlangen -Nirnberg 
(1993-1994) și burse de cercetare la Graz, oferite de fun- 
daţia catolică “Johann Weber”(1997-1998) și la Viena, ca 
bursier al Conferinţei Episcopilor Austrieci (1999-2000). 
Între anii 2000-2008 a fost lector universitar asociat la 
Facultatea de Teologie din cadrul Universităţii “Eftimie 
Murgu”Reșiţa. A urmat cursuri de doctorat la Facultatea 
de Studii Europene din cadrul Universităţii Babeș-Bolyai 
din Cluj-Napoca (1997-2003)- specialitatea istoria evre- 
ilor - cu doctoratul luat în anul 2006. 

A participat la mai multe manifestări cu caracter teo- 
logic și ştiinţific în ţară şi străinătate (Austria, Germania, 
Elveţia, Franţa, Serbia), precum și la Adunarea Ecumenică 
Europeană organizată la Graz (23-29 iunie 1997) şi Sibiu 
(4-9 septembrie 2007). 

Este autor a numeroase volume (de autor sau în cola- 
borare), articole, prefețe, postfeţe, recenzii, note, tradu- 
ceri, interviuri, publicate în reviste precum: Mitropolia 
Banatului și Îndrumătorul bisericesc, Calendarul alma- 
nah al Arhiepiscopiei Timișoarei, Altarul Banatului, Învi- 
erea (Timișoara), Foaia Diecezană, Calendarul românului 
și Interferenţe (Caransebeș); Columna 2000 și Coloana 
Infinitului (Timișoara); Biserica și Școala (Arad); Credinţa 
străbună (Alba Iulia); Gândirea (Sibiu); Academica (Bucu- 
rești); Timpul (Reșița); Renașterea bănăţeană (Timișoara); 
Floare de latinitate (Novi-Sad, Panciova, Serbia). 

Este organizator a numeroase manifestări cu caracter 
bisericesc și cultural, participant la mai multe emisiuni 
radio-TV în ţară şi străinătate şi realizator a două filme: 
Pelerini români în Țara Sfântă (în colab. cu TVR Timişoara) 
şi Pelerini români în Grecia. 

Îi dorim şi pe calea aceasta Părintelui vicar dr. lonel 
Popescu să slujească încă mulţi ani Biserica lui Hristos, 
cu sănătate, spor duhovnicesc și întru toate bună sporire! 

Învierea 


CATEHEZĂ DESPRE SFÂNTA TAINĂ A POCĂINȚEI 


Pregătirea aperceptivă 

Care sunt Sfintele Taine de inițiere în viaţa creştină 
sau în viaţa de har a Bisericii? (Acestea sunt: Botezul, 
Mirungerea și Euharistia.) Când se aplică acestea? (Ele 
se aplică succesiv odată cu încreștinarea săvârșită prin 
Taina Botezului.) Ce efecte au aceste Sfinte Taine? (Taina 
Botezului ne oferă harul iertării păcatului strămoșesc şi 
regenerarea naturii umane ce poartă în sine rănile păca- 
tului. Taina Mirungerii ne oferă darurile Sfântului Duh 
spre creștere duhovnicească, iar prin Dumnezeiasca 
Euharistie ne împărtăşim cu însuși Trupul și Sângele 
Mântuitorului, integrându-ne în Trupul lui Hristos, care 
este Biserica.) 

Cunoscând slăbiciunile firii omenești supusă păca- 
tului - că,„nu este om care să fie viu și să nu greșească” 
sau, cum recunoaștem împreună cu psalmistul, că, păca- 
tul meu este pururi înaintea mea” -, Mântuitorul, pe 
lângă Taina Botezului, a Mirului și a Euharistiei, a mai 
instituit încă un mijloc de dobândire a harului divin spre 
însănătoșirea firii căzută în păcat. 

Anunțarea temei 

Aceasta este Sfânta Taină a Pocăinţei, numită și a 
Mărturisirii sau a Spovedaniei, la care ne vom referi în 
cele ce urmează. 

Tratarea 

Cuvântul, pocăință”, de origine slavă, indică starea de 
căinţă, de regret, de părere de rău în urma unei greșeli 
săvârșite, sau a păcatelor prin care se încalcă voia lui 
Dumnezeu sau neîmplinirea poruncilor Lui. Această 
stare de regret atrage, în mod firesc, pentru omul 
înţelept, sau pentru credinciosul practicant al credinţei 
active, hotărârea de a evita greşeala săvârșită, spre a nu 
se repeta neajunsurile sau neplăcerile pe care le-a pri- 
cinuit aceasta. 

Pe de altă partea, ideea de pocăință are un caracter 
de profunzime vizând schimbarea vieţii, înnoirea ei. 
Acest fapt se realizează, în primul rând, prin schimbarea 
de mentalitate, știut fiind că din gândul omului porneşte, 
potrivit voinţei sale libere, atât păcatul cât și virtutea... 
lar schimbarea de mentalitate atrage după sine înnoirea 
vieţii, a comportamentului, a faptelor săvârșite. De 
aceea, Evanghelia evidenţiază faptul că Mântuitorul, 
începându-și activitatea mesianică de eliberare a firii 
omenești de sub dominaţia păcatului și de sub robia 
patimii, prin instaurarea în sufletul oamenilor și în lume 
a împărăției lui Dumnezeu, „spune: s-a împlinit vremea 
şi s-a apropiat împărăţia lui Dumnezeu. Pocăiţi-vă şi 
credeţi în Evanghelie” (Marcu 1, 15). În această situaţie, 
pocăinţa nu este un simplu regret, o simplă părere de 
rău, ci un act de schimbare, sau de înnoire duhovni- 
cească, fiindcă termenul, în originalul grecesc, folosit de 

evanghelist - „metanoeite” („pocăiţi-vă”) - defineşte 
tocmai schimbarea de mentalitate, care atrage după sine 
schimbarea de comportament, adică schimbarea firii 
omenești prin restabilirea chipului lui Dumnezeu în om 
şi deschiderea drumului spre desăvârșirea acesteia. Și 
cum omul nu poate ajunge singur la această schimbare 
a firii, Dumnezeu ne oferă harul Său ca lucrare a Sfântu- 
lui Duh, care ne transformă viaţa, făcând ca „Hristos să 
ia chip în noi” (Galateni 4, 19 b). Această primire a haru- 
lui, care „pe cele slabe le întărește și pe cele neputin- 
cioase le vindecă”, ne determină să facem deosebirea 
dintre Sfânta Taină a Pocăinţei și simpla pocăință ca 
regret al păcatelor săvârșite, întâlnită, sub diferite forme, 
la toate religiile și mai ales în predica Sfântului loan Bote- 
zătorul, Înaintemergătorul Domnului. Vedem această 
deosebire și din faptul că Sfânta Taină a Pocăinţei, ca 
iertare a păcatelor şi regenerare a firii prin harul Sfântu- 
lui Duh, a fost la început doar făgăduită de Mântuitorul 
în cadrul activităţii Sale mesianice, când a spus, cu un 
anume prilej, Sfinţilor Apostoli, în calitatea lor de conti- 
nuatori ai activităţii Sale în lume: „Amin grăiesc vouă: 
oricâte veţi lega pe pământ, vor fi legate și în cer și ori- 
câte veţi dezlega pe pământ, vor fi dezlegate și în cer“ 
(Matei 18, 18; 16,19). Apoi, Evanghelia ne arată că pute- 
rea de a lega și dezlega păcatele oamenilor a fost acor- 
dată de către Mântuitorul Sfinţilor Apostoli abia după 
ce a câştigat harul sfinţitor. Şi aceasta se întâmplă după 
învierea Sa, când adresându-se Sfinţilor Apostoli, „a suflat 
asupra lor și le-a zis: luaţi Duh Sfânt, cărora veţi ierta 
păcatele, vor fi iertate, şi cărora le veţi ţine, vor fi ţinute“ 
(loan 20, 22-23). 

În acest context se cuvine să evidențiem faptul că 
lucrarea sfinţitoare a harului primit prin Taina Pocăinţei 
în scopul regenerării firii omeneşti nu exclude, ci implică 
şi împlinește lucrarea harului prin adeziunea voinţei 
noastre libere, adică a strădaniei depuse de cei ce 
primesc această Sfântă Taină, de a face mereu vie rodirea 
harului în viața personală și comunitară în care îşi 
desfășoară viaţa. În această situaţie, ca act de voinţă, 
Taina Pocăinţei trebuie cultivată și ca virtute creştină, 
sub forma pocăinţei continue, ca strădanie de neîntre- 
ruptă depășire a stării de păcătoșenie. 

Sub aspect duhovnicesc, Sfânta Taină a Pocăinţei face 
vie şi activă lucrarea harului divin în urma examenului 
de conștiință, mai ales când precede împărtăşirea cu 
Trupul și Sângele Domnului; motiv pentru care ea 
hotărăşte primirea cu vrednicie sau nevrednicie a 
Dumnezeieștii Euharistii, după cuvintele Apostolului:,... 
Așacă oricine va mânca pâinea aceasta sau va bea paha- 
rul Domnului cu nevrednicie, va fi vinovat faţă de trupul 
şi de sângele Domnului. Să se cerceteze însă omul pe 

sine, și așa să mănânce din pâine și să bea din pahar. 
Căci cel ce mănâncă și bea cu nevrednicie, îşi mănâncă 
şi îşi bea osândă, nesocotind trupul Domnului. Pentru 
aceasta sunt între voi mulți neputincioşi şi bolnavi şi 
mulţi au murit. Căci de ne-am fi judecat noi singuri, nu 
am mai fi judecaţi, dar fiind judecaţi de Domnul, suntem 
pedepsiţi” (| Corinteni 11, 27-32). 

Se cuvine să precizăm, în continuare, că examenul 
de conștiință nu reprezintă o simplă inventariere a 
greșelilor săvârșite, ci este o realitate de adâncă 
cunoaștere de sine, de analiză atentă a stării de 
păcătoșenie care oprește lucrarea harului divin în viaţa 
duhovnicească. 

În această situaţie, examenul de conștiință, ca 
recunoaștere a stării de păcătoșenie, sesizează păcatul 
ca unrău ce nu aparţine firii umane creată de Dumnezeu, 
ci este un adaos impropriu; este boala care degradează 
natura umană, ducând-o la pieire prin nocivitatea împă- 
timirii. lar împătimirea este înrobirea ce duce la moartea 
spirituală. În acelaşi timp, păcatul în complexitatea lui 
trebuie interpretat ca un dezastru pe care îl aduce, prin 
tensiuni, conflicte și dezordine, vieţii comunitare... 

Examenul de conștiință conduce în mod firesc la măr- 
turisirea păcatelor, care cuprinde în sine trei aspecte 
duhovnicești: recunoașterea stării de păcătoșenie, regre- 


tul sau căinţa pentru păcatul săvârșit și hotărârea de 
îndreptare a vieţii. Aceste aspecte le putem vedea mai 
bine din pilda fiului risipitor, când ni se spune că acesta 
„Şi-a venit în sine“, căindu-se de situaţia în care l-a dus 
păcatul și, luând hotărârea ridicării, va mărturisi cu zdro- 
bire de inimă: Iată, am greșit la cer și înaintea ta și nu 
sunt vrednic să mă numesc fiul tău...“. La fel și Zacheu, 
după ce se căiește de păcatele sale, mărturisindu-le Mân- 
tuitorului, ia hotărârea de a se îndrepta... 

Înaintea mărturisirii păcatelor, şi anume după citirea 
„rugăciunilor de dezlegare” de către părintele duhovnic, 
cel ce se spovedeşte este atenționat de acesta asupra 
sincerităţii cu care se cuvine să facă mărturisirea tuturor 
păcatelor, în urma examenului de conștiință:,lată, fiule, 
Hristos stă nevăzut, primind mărturisirea ta cea cu 
umilinţă. Deci nu te ruşina, nici te teme să ascunzi de 
mine vreun păcat, ci fără sfială spune toate câte ai făcut, 
ca să iei iertare de la Domnul nostru lisus Hristos. lată şi 
sfânta Lui icoană este înaintea noastră. Și eu sunt numai 
un martor, ca să mărturisesc înaintea Lui toate câte îmi 
vei spune mie; iar de vei ascunde de mine ceva, să știi 
că toate păcatele îndoite le vei avea; ia seama dar, de 
vreme ce ai venit la doctor, să nu te întorci nevindecat”. 

De aici vedem că mărturisirea păcatelor se înscrie și 
ca un act de curaj duhovnicesc, în sensul că așa cum nu 

ţi-a fost ruşine să săvârşeșşti păcatul, nu trebuie să te 
ruşinezi nici a-l recunoaște şi mărturisi spre a primi harul 
iertării lui Dumnezeu și puterea de a nu-l mai săvârşi. 

Dacă prima fază a Tainei Pocăinţei rezidă, după cum 
am văzut, în mărturisirea păcatelor, cea de-a doua fază 
este rugăciunea de dezlegare, rostită de către preotul 
duhovnic şi care are următorul conţinut: „Domnul şi 
Dumnezeul nostru lisus Hristos cu darul și cu îndurările 
iubirii Sale de oameni să te ierte pe tine fiule (N) şi să-ţi 
lase toate păcatele. Și eu nevrednicul preot și duhovnic, 
cu puterea ce-mi este dată, te iert şi te dezleg de toate 
păcatele tale, în numele Tatălui și al Fiului şi al Sfântului 
Duh. Amin“. 

Cea de a treia fază a Tainei Pocăinţei este canonul sau 
epitimia, dată de preotul duhovnicesc cu scopul de a 
ajuta pe cel ce a luat hotărârea îndreptării, să împlinească 
acest lucru, prin anumite exerciții duhovnicești. Canonul 
este astfel asemenea unui leac ajutător, și nu o pedeapsă 
asemenea unei sancţiuni juridice. Epitimia sau canonul 
constă din rugăciuni, postiri, acte de binefacere etc. Ele 
se dau de către preotul duhovnic în urma unei atente 
deliberări, în funcţie de păcatele săvârșite. 

1. Din cele de mai sus putem stabili că săvârșitorul 
Tainei este episcopul sau preotul duhovnic, ca succesori 
direcţi și autorizaţi ai Sfinţilor Apostoli. 

2. Primitorul este orice credincios al Bisericii care 
simţindu-și conștiința împovărată simte nevoia dobân- 
dirii iertării din partea lui Dumnezeu și a eliberării din 
păcat. 

3. Partea văzută a Tainei Pocăinţei este însăși mărtu- 
risirea păcatelor. La început această mărturisire era 
publică, în faţa întregii obşti a credincioșilor, apoi a deve- 
nit particulară, în scaunul spovedaniei, sub epitrahilul 
preotului, la icoana Mântuitorului și în prezenţa Lui nevă- 
zută, care ascultând mărturisirea păcatelor, acordă prin 
cuvintele preotului dezlegarea. 

Partea văzută a Tainei este pronunţarea dezlegării de 
păcate pe care o săvârșește preotul în urma mărturisirii 
pe care o face penitentul, deodată cu hotărârea de 
îndreptare a vieţii duhovniceşti. 

4. Efectele Tainei Pocăinţei sunt: iertarea acordată și 
primirea împăcării cu Dumnezeu și cu semenii, redobân- 
direa harului divin mântuitor, a păcii și liniştei 
duhovniceşti. 

Este momentul și locul potrivit să arătăm că suntunii 
creștini de nuanţă neoprotestantă care, deşi le place să 
se numească „pocăiţi, nu acceptă totuși Taina Pocăinţei. 
Ei spun că mărturisirea trebuie făcută direct lui Dumne- 
zeu, aşa cum a făcut psalmistul (Psalmul 50, 3-5; 32, 5), 
fiindcă numai Dumnezeu poate ierta păcatele. Făcând 
însă o analiză substanţială a acestei obiecțiuni, remar- 
căm faptul că mărturisirea făcută direct lui Dumnezeu 
în Vechiul Testament nu se referă la Taina Pocăinţei, 
fiindcă aceasta a fost instituită de către Mântuitorul. În 


Legea Veche nici nu exista. Cât despre iertarea păcatelor, 
într-adevăr, numai Dumnezeu iartă păcatele. De fapt, 
preotul este doar un mijlocitor care administrează darul 
de a lega și dezlega, cu care Mântuitorul i-a împuternicit 
pe Apostoli, iar aceștia, la rândul lor, l-au lăsat episcopi- 
lor şi preoţilor, ca unii care sunt continuatorii activității 
lor. Pe drept putea spune Sfântul loan Gură de Aur în 
acest sens: „Câte fac preoţii jos, le întăreşte Hristos sus, 
și judecata robilor o confirmă Stăpânul“. 

Mai spun apoi cei ce nu acceptă Taina Pocăinţei că 
mărturisirea trebuie să fie făcută de către credincioşi 
între ei, conform spuselor Sfântului Apostol lacob: 
Mărturisiţi-vă unul altuia păcatele și vă rugaţi unul pen- 
tru altul...” (lacob 5, 16). Citind însă contextul vedem că 
„unul şi altul” reprezintă tocmai pe preot și pe credincios 
(vezi versetele 14 și 15). 

Recapitularea - Aprecierea 

Cine a instituit Taina Pocăinţei? (Mântuitorul nostru 
lisus Hristos.) Cine a dat puterea Apostolilor de a lega şi 
dezlega păcatele oamenilor? (Tot Mântuitorul.) Exista 
înaintea venirii Mântuitorului Sfânta Taină a Pocăinţei? 
(Nu exista.) Dar ce era pocăinţa? (Era o virtute, sau o 
putere a sufletului determinată de regretul față de păca- 
tul săvârşit, sau de vinovăția care apăsa conştiinţa.) Ce 
oferă în mod special Taina Pocăinţei? (Oferă, odată cu 
harul dezlegării de păcate şi a împăcării cu Dumnezeu 
şi cu semenii, regenerarea firii și recuperarea chipului 
lui Dumnezeu alterat de păcat.) De ce Taina Pocăinţei se 
mai numește şi, Mărturisire”? (Fiindcă dezlegarea păca- 
telor sau iertarea vine în urma mărturisirii lor. De aceea, 
mărturisirea trebuie precedată de căinţă și urmată de 
hotărârea de a nu mai greşi.) Preoţii, având și ei păcate, 
pot acorda altora dezlegarea de păcate? (Dezlegarea de 
păcate o acordă Dumnezeu, preoții fiind mijlocitorii 
autorizați pentru dobândirea iertării păcatelor.) 

Asocierea 

Părinţii Bisericii pun Taina Pocăinţei în legătură cu Taina 
Botezului şi arată că precum apa curăţitoare a Botezului 
ne iartă păcatul strămoșesc și păcatele personale, rege- 
nerând chipul lui Dumnezeu în firea omului, tot astfel și 
lacrimile pocăinţei ne aduc harul iertării păcatelor și al 
reînnoirii vieţii duhovnicești, restabilind comuniunea cu 
Dumnezeu, cu semenii și cu lumea, spre a se împlini în 
viață roadele împărăției lui Dumnezeu, care sunt, pacea, 
dreptatea și bucuria în Duhul Sfânt” (Romani 14, 17). 

Fiind aşezată de Biserică înaintea Dumnezeieştii 
Euharistii, Taina Pocăinţei, oferindu-ne harul iertării de 
păcate, creează posibilitatea împărtășirii cu vrednicie cu 
Trupul și Sângele Domnului, spre o continuă creștere și 
desăvârșire a vieţii în Hristos. 

La fel, Sfânta Taină a pocăinţei poate fi corelată Tainei 
Sfântului Maslu prin care primim tămăduirea de bolile 
trupeşti. Mărturisirea păcatelor aduce însănătoșirea vieții 
sufletești, iar iertarea păcatelor face ca harul vindecării 

sufletului să treacă și la însănătoșirea trupului, cum am 
văzut că s-a întâmplat în cazul vindecării de către Mân- 
tuitorul a unui paralitic (Marcu 2, 5-11). 
Generalizarea 

Taina Pocăinţei este acea Sfântă Taină care prin măr- 
turisirea păcatelor în faţa preotului duhovnic, primim 
din partea Mântuitorului harul iertării păcatelor și pute- 
rea de a renaşte la o viaţă spirituală prin restabilirea chi- 
pului lui Dumnezeu în perspectiva desăvârșirii firii sau 
naturii omenești. 

Aplicarea 

Din cele tratate vedem că Taina Pocăinţei trebuie să 
primească din partea credincioşilor atenţia cuvenită, în 
sensul că mărturisirea păcatelor se va face cu toată sin- 
ceritatea, printr-un prealabil examen de conștiință, con- 
cretizat prin căinţa pentru păcatele săvârșite, precum și 
de hotărârea de a nu le mai săvârși. 

De menţionat este faptul că se va face mărturisirea 
tuturor păcatelor săvârșite doar de la ultima spovedanie, 


fără a se repeta cele mai dinainte săvârșite pentru care 
s-a acordat cuvenita dezlegare din partea părintelui 
duhovnic. Se va acorda totuși atenţie dacă nu s-a repe- 
tat săvârșirea lor, sau dacă este cazul patimilor, se va 
analiza modul în care s-a depășit săvârşirea lor, spre a se 
realiza eliberarea de sub dominaţia lor. La fel, vor fi măr- 
turisite şi greutăţile întâmpinate în strădania de îndrep- 
tare a vieţii duhovniceşti, precum și modul în care a fost 
perceput ajutorul harului lui Dumnezeu spre sfinţirea 
vieţii. Taina Pocăinţei poate fi primită ori de câte ori un 
credincios simte nevoia, dar mai ales, și cu regularitate 
înaintea Tainei Euharistiei. 

Mărturisirea păcatelor se face în sfânta biserică, la 
icoana Mântuitorului, fapt pentru care se cuvine să împli- 
nim rânduielile Bisericii de a citi şi împlini „Îndrumările 
pentru Spovedanie', pe care le găsim în cărţile de cult sau 
în cărțile de rugăciune, de a ajuna și de a ne împăca cu 
semenii, pentru ca acordând iertare celor ce ne-au greșit, 
să ne învrednicim și noi de iertarea Părintelui ceresc. 


CREDINŢA SFÂNTULUI TOMA - 
O CERTITUDINE PALPABILĂ 


Învierea Domnului este cea mai mare minune 
săvârşită prin actul kenotic și restaurator al întregii 
creaţii. Odată cu trupul înviat al Domnului lisus Hristos, 
firea umană a căpătat însuşiri dumnezeiești, 
percepându-și deplin sensul existenţei sale. Și cu toate 
acestea, au fost și sunt inimi reci, sau minţi raţionaliste, 
care nu cred în adevărurile Sfintei Scripturi. 

De aceea, cu mult tact duhovnicesc, Biserica a rânduit 
o duminică specială pentru cei care sunt cuprinși de 
scepticism sau sunt prea raţionaliști și nu pot avea, prin 
credinţă, „sentimentul palpabil” al Învierii. 

Atipascha sau Înnoirea Învierii lui Hristos! este prima 
duminică de după Înviere, ce îl are ca protagonist neîn- 
crezător chiar pe unul dintre ucenicii Domnului: apos- 
tolul Toma. Geamănul nu a fost necredincios și nici dupli- 
citar, ci și-a dorit o relaţie sinceră, personală cu 
Dumnezeu.Toma tânjea după o certitudine palpabilă 
care să îl facă părtaş la bucuria apostolilor. 

La optzile după marele eveniment, Hristos Domnul, 
chiar dacă nu bate la uşă, rămâne un gentelman și cava- 
ler?. Cu un trup transfigurat, Atotputernic dar smerit, 
Domnul nu îi sperie pe ucenicii Săi, aflaţi închişi de frica 
iudeilor. El intră pe nesimţite, aducând pace, imaterial 
şi totuși palpabil. Din smerenie, făcându-se tuturor toate, 


1 Pr. Victor Aga, Dicţionar Enciclopedic -Simbolica biblică 
și creștină, Ed. Învierea, Timișoara, 2005, p.3. 

2 după cum spunea Nicolae Steinhardt în Jurnalul Fericirii, 
Rohia, 2005, p.109. 


Diacon MARIUS-ADRIAN RUMEGA 


El se lasă pipăit, întărind credinţa și mâna de lut a apos- 
tolului îndoielnic: „Cine a ferit mâna ucenicului nearsă, 
atunci când s-a apropiat de coasta cea de foc a Domnu- 
lui? Cine i-a dat ei îndrăzneală, de a putut pipăi osul cel 
de văpaie? —- Numai coasta care a fost pipăită. Că dacă 
aceasta n-ar fi dat putere dreptei celei de lut, cum ar fi 
putut pipăi semnele patimilor care au făcut să se cutr- 
mure cele de sus şi cele de jos? Lui Toma i s-a dat darul 
acesta de ao pipăi pe ea și de a grăi lui Hristos: Domnul 
meu ești și Dumnezeul meu'?. 

Trăirea clipei materiale și sentimentul imediatului 
tangibil trebuie să aibă un sens transfigurator şi real, mai 
ales atunci când ne manifestăm credinţa în cel mai ple- 
nar mod posibil, împărtășindu-ne cu însuși Trupul şi 
Sângele Domnului. Este un dar pe care îl primim, ca şi 
Toma, la fiecare Sfântă Liturghie. Este o neputinţă, o stare 
de păcătoșenie și un semn al firii umane căzute: să crezi 
cu mintea, fără să simţi cu inima. 

„lmediatul — spune Andrei Pleșu - e perceput corect 
când e perceput nu ca luminos, ca având în sine sursa 
existenţei sale, ci când e perceput ca luminat, ca 
primindu-și justificarea din afară, de la nivelul unei 
instanţe superioare, dătătoare de sens: Și cine ne poate 
da luminarea în sensul cel mai deplin, dacă nu Dumne- 
zeu? 


3 Icosul din Duminica lui Toma, în Penticostar. 
4 Andrei Pleșu, Minima moralia: elemente pentru o etică a 
intervalului, Ed. Humanitas, București, 2013, p. 59. 

De aceea, cred că Săptămâna Luminată anticipează 
mărturisirea lui Toma despre Învierea Domnului. Noi 
suntem luminaţi numai în măsura în care ne activăm 
prin credinţă și fapte bune darurile pe care le-am primit 
la Taina Sfintului Botezului. 

În societatea zilelor noastre există capete care 
emană oarece lumină; firi raționaliste, înzestrate cu un 
simţ analitic şi concis. Sunt oameni inteligenţi, plini de 
patos, formatori de opinii și carismatici. Oameni care 
au o experinenţă media, capabili să dea un răspuns 
pertinent la framântările vremii și totuși care se declară 
atei. Este dureros să vezi cum aceste minţi luminoase 
și nu luminate au puterea și libertatea de a-L nega pe 
Dumnezeu. 

Dar mare mi-a fost mirarea când, din pleiada aceasta, 
am descoperit un om ce începe să dea mărturie despre 
adevărurile revelate ale Sfintei Scripturi: Cristian Tudor 
Popescu. Este un început timid, dar care poate să aibă 
certitudinea credinţei Sfântului Apostol Toma. 

Cristian Tudor Popescu, unul din cei mai cunoscuţi atei 
din societatea românească, a făcut câteva declaraţii sur- 
prinzătoare pentru cineva care nu crede în Dumnezeu. În 


urma unei vizite în cetatea Ierusalimului ceva s-a schimbat 
în mentalitatea sa. A mers pe urmele Domnului lisus Hris- 
tos și a simţit că acele locuri impregnate de spiritualitate 
dau autenticitate și autoritate Sfintei Scripturi. 

Nu este lucru puţin să vezi un laic, citit și cultivat, care 
în fața unei audienţe TV, vorbește publicului larg cu 
Biblia în mână. Sigur, mărturia domniei sale nu are de 
ce să fie dezbătută în media. Din nefericire, nu se caută 
întărirea credincioșilor, ci doar audiența publicului avid 
după senzaţional. De ce să fie mediatizat crâmpeiul de 
credinţă al unui om capabil, cu „priză” la public, gata să 
Îl mărturiseacă pe Dumnezeu? 

Sunt mulți alţi „tomiţi” în lumea aceasta care, cu mij- 
loace neconvenţionale, ieșite din tiparul societăţii, pot 
da mărturie despre credinţa noastră drept măritoare. 
Trebuie doar să ne rugăm pentru ei, să fie încredințaţi 
sub aripa protectoare a Bisericii, să îi acceptăm și să nu 
îi judecăm. 


5 http://activenews.ro/ctp-la-ierusalim-e-fascinant-sa-re- 
alizezi-ca-biblia-exista-ma-simteam-urmarit-de-cineva-nu- 
neaparat-o-fiinta-umana_1889054.html 

M-am urcat 

Atât de sus, 

Pe marmura cuvintelor tale, 
Doamne, 

Încercând tropotul fluturilor 
Spre bolțile cerului. 

Eu, gâza care crede 

Şi îngenunchiază 

Lângă stâncile rugăciunii. 
Poezia credinţei, 

Foc nestins 

În iubirea fără sfârşit 

Când omul atinge 

Lumina curată 

A lui Dumnezeu! 


PETRU JICHICI 


Capernaum 


Sunt cu gândul iarăși în Capernaum, 
Caut printre pietre urmele iubirii 
Domnului Vieţii, prin pulberi de drum, 
Să-mi dea vindecare EI, slăbirii firii. 


Nu văd slăbănogul din Capernaum... 
Nu mai e demult el slăbănogul, 

Printre alţii, Doamne, eu sunt însă-acum, 
Sufletu-mi, în preajmă-Ţi este el ologul. 


Plânge în cădere prăbușit în tină, 
Mila Ta o cere trist, în rugăciuni... 
Cine să-l ridice? Dorul lui suspină, 
Numai Tu poţi, Doamne, face-oricând minuni. 


Din pulberi de gânduri sufletu-mi Îţi cere 
Mila Ta preasfântă, vindecarea lui, 

Din dureri înalţă-l spre a Ta mângâiere, 
Din cădere, Doamne, spre Tine să-l sui. 


Unde e Cuvântul, nu-i slăbănogire, 
Sufletu-n lumina-l este drept și bun, 
Rămâi, Doamne-n mine-n suflet, în rostire, 
Însănătoşirea-mi tuturor s-o spun! 


Preot COSTICĂ MOROIANU 


Cu miros de primăvară 
În buchet de ghiocei, 

Cu lacrima de sub geană 
Prelinsă din ochii mei. 


Şi cu gândul dus departe 
La copilăria mea, 

Care nu se mai întoarce 
Orişicât de mult aş vrea. 


Prin raze dulci de primăvară 
Privesc nostalgic anii mei 
Şi-nţeleg întâia oară 

De ce m-au nins cu ghiocei. 


FELICIA IANCU CRIHAN 


(0 ce-ai flecal ? 


De ce-ai plecat de lângă mine ? 
Mi-e dor nespus de-a ta privire, 
Mi-e dor de sufletul curat, 
De ochii blânzi de altădat, 


Mi-e greu să spun azi în cuvinte, 
Ce minunat era înainte! 

Pe Dumnezeu noi Îl iubeam, 
Lăcașuri sfinte vizitam. 


Eu n-am cuvinte a le spune, 
Ce minunat era cu tine! 

Ca un copil te alintai 

Şi bucurie radiai. 


Nobil și blând sufletul tău, 

M-ai ajutat când mi-a fost greu. 
Tot ce-ai făcut eu preţuiesc 

Şi pentru toate îţi mulţumesc. 


Certuri au fost și bucurie, 
Ca în fiecare căsnicie. 

Eu uneori te-am supărat, 
Dar ştiu că toate s-au iertat. 


ŞTEFAN BORŞ 

Ofera ne-asleaplă 
>) 
Cu pacea-n suflet să ne rugăm cu pace, 
În pacea Domnului să ne rugăm, creştini. 


Biserica e legătura care ni se face 
Cu lisus și Duhul Sfânt, spre care ne închinăm. 


E drumul mântuirii spre împărtășirea cu Hristos; 
lisus ne-așteaptă, Biserica e vieţuirea a celor cu 
credinţă. 

Să mergem spre cele sfinte cu al nostru prinos, 
Căci mila lui Dumnezeu este cu putinţă. 


Mărturisim credinţa, cu sfinţii dinainte, cu Sfânta 
Maria; 

În faţa lui lisus suntem egali cu toţii, de încredere 
avem parte. 

lubirea de Dumnezeu din plinătate, 

lisus ne-așteaptă, cu dragoste, să mergem mai 
departe. 


ION GRIGORIE 


Sa 


E-n mine o lucire 

Ca de pădure, toamna, 
Când aurul din frunze 
S-ar risipi în aer 

Şi totuşi mai rămâne 
Să scapere pe ramuri, 
Până îl fură vântul. 


Ce vreau să-ţi spun e-asemeni 
Cu-o muzică de raze 
Rotindu-şi larg mireasma 

În jurul minţii tale. 


lar dacă peste-o clipă, 
Vezi la fereastra mică, 

În loc de ziduri, marea, 
să ştii că eu am scris-o 
Anume pentru tine. 


MONICA PILLAT 


Învierea 


Co ali 


un alt pridvor 
apropieri 


treceau și îngeri 
ceilalţi suntem noi 


zilele la-ntors 
din palme, 
din cuvinte 


unde să fie 
pasul din gând, 
din cele umbre 


s-o fi ascuns 
sub pleoape de arbori... 


Doamne, Tu când ziceai 
că vii înapoi? 


A 
o să-ţi aduc 
un colac 


un vas de lut 
o lumânare 


dorul de cer 

să-mi arate 
cărarea lină 
povăţuitoare 


deasupra muntelui 
începe alt drum 
în fapt de zi 
în miez de veşnicii... 


aşa citeam într-o carte 
cu flori mari sângerii 
iar la sfârşit scria, 
tu s-ar putea să ştii: 


„mlădior, mlădioară, 
piatră de moară, 
chip de ceară, 
înger de seară, 


ocrotirea sufletului meu, 
neamestecat, neschimbat, 

tu eşti al lui Dumnezeu, 
dar pe noi cui ne-ai lăsat?” 


Poezii de LUMINIŢA NICULESCU 

UNIVERSITATEA DE VEST DIN TIMIŞOARA 
FACULTATEA DE LITERE, ISTORIE ȘI TEOLOGIE 


ADMITEREA LA CICLUL DE STUDII UNIVERSITARE, 
SPECIALIZAREA TEOLOGIE PASTORALA, IULIE -SEPTEMBRIE 2015 


1. Documente necesare 

Pentru înscrierea la concursul de admitere la speci- 
alizarea Teologie Ortodoxă Pastorală, candidaţii vor com- 
pleta o cerere de înscriere, la care se anexează următoa- 
rele acte (care vor fi depuse într-un dosar plic): 

* două fotografii tip buletin (carte) de identitate; 

* diploma de bacalaureat sau diploma echivalentă 
cu aceasta, în original - candidaţii care se înscriu pentru 
concurs şi la o altă facultate vor anexa o copie legalizată 
a diplomei şi copia legitimaţiei de înscriere la concurs 
la prima Facultate, copie care se autentifică după ori- 
ginal la secretariatul facultăţii; 

* foaia matricolă cu disciplinele studiate în liceu; 

+ certificat de naștere (copie legalizată); 

- certificatul de botez; 

* recomandarea preotului paroh; 

* binecuvântarea arhiereului de care aparţine; 

* scrisoare de intenţie; 

+ adeverinţă medicală tip; 

* acte doveditoare pentru cei ce au obţinut un 
premiu la faza internaţională sau naţională a olim- 
piadelor şcolare; 

* diploma de absolvire (absolvenţii de colegiu), în 
original sau copie legalizată, pentru cei care urmează 


o a doua specializare, respectiv foaia matricolă pentru 
candidaţii care doresc continuarea studiilor; 

„ acte doveditoare pentru cei care solicită scutirea 
de taxa de înscriere 


Sunt scutiţi de plata taxei de înscriere candidaţii care: 

1) au un părinte (sau susţinător legal) cadru didactic 
(în activitate, pensionar sau decedat); 

2) angajaţi şi copiii angajaţilor U.V.T; 

3) orfani sau proveniţi din casele de copii. 

Scutirea de taxa de înscriere se va face pe baza unei 
cereri însoţite de acte doveditoare aprobate de Decanul 
facultăţii, cu menţiunea că scutirea de taxă este valabilă 
doar pentru un singur domeniu de studii din cadrul 
Facultăţii. 


2. Calendarul admiterii: 

13- 27 iulie2015: înscrierea candidaţilor; 

27 iulie: admitere la ciclul licenţă - verificarea aptitu- 
dinilor muzicale, interviul vocaţional şi afisarea rezultate- 
lor preliminare; 

28-30 iulie: confirmare locuri și depunerea cererilor 
candidaţilor de pe listele de așteptare; 

31 iulie: confirmare locuri, înmatriculare și afișarea 
rezultatelor finale. 

In luna septembrie se va organiza o a doua sesiune 
de admitere, după cum urmează: 

15-19 septembrie: înscrierea candidaților; 

19 septembrie: admitere la ciclul licenţă — verificarea 
aptitudinilor muzicale, interviul vocaţional și afisarea 
rezultatelor preliminare; 

20 septembrie: depunere contestaţii, confirmare 
locuri și înmatriculare; 

21 septembrie: afișarea rezultatelor finale. 

ITINERARIUL PASTORAL AL 
ÎNALTPREASFINŢITULUI PĂRINTE IOAN, 
MITROPOLITUL BANATULUI 


30 mai - este prezent în localitatea Victor Vlad Dela- 
marina, pentru a participa la manifestarea intitulată Ziua 
Cinstirii. În cadrul evenimentului, edilului comunei, Dom- 
nul lon Sima, i-a fost acordată distincţia de „Primar al 
Banatului istoric”, 

31 mai — de praznicul Rusaliilor slujește Sfânta Litur- 
ghie și vecernia plecării genunchilor la catedrala mitro- 
politană și rostește cuvânt de învățătură. 

1 iunie — de praznicul Sfintei Treimi participă la Sfânta 
Liturghie în biserica parohiei Sinersig, protopopiatul 
Lugoj. 

3-4 iunie -— participă la şedinţa de lucru a Sfântului 
Sinod al Bisericii Ortodoxe Române. 

7 iunie — participă la mănăstirea Brâncoveanu - Sâm- 
băta de Sus, la hirotonia noului episcop-vicar al Arhie- 
piscopiei Sibiului, Preasfinţitul Ilarion Făgărășanul. 

8 iunie — primește pe P.C. Părinte loan Petru Pană de 
la catedrala mitropolitană; 

- primește pe PC. Părinte Gheorghe ltineanţ, coor- 
donatorul Oastei Domnului din Timișoara; 


- primește pe PC. Părinte Traian Debucean de la paro- 
hia Chișoda; 

- primeşte pe PC. Părinte Gabriel Marineasa de la 
parohia Comeat; 

- primește pe PCuv. Maică stareță Ştefania Fronea 
de la mănăstirea Morisena; 

- primeşte pe Domnul Nicola Carabenciov, director 
executiv BRD Timișoara; 

- primeşte un grup de etnici aromâni din localitatea 
Kogâlniceanu, jud. Constanţa, aflat în Timișoara cu pri- 
lejul Festivalului etniilor; 

- primeşte pe Doamna Doina Samargiu din Timişoara; 

- primește pe PC. Părinte Nicolae Strizu de la parohia 
Foeni. 

9 iunie — primește pe PC. Părinte Cristian Tomescu 
de la parohia Timișoara Fabric Est, însoţit de Doamna 
arhitect Elena Laszlo; 

- primește pe Domnul prorector Petru Ștefea de la 
Universitatea de Vest din Timişoara, însoțit de PC. Părinte 
conf. dr. Nicolae Morar; 

- primește pe P.C. Părinte loan Vasile Cheregi de la 
Spitalul de neuropsihiatrie din Jebel; 

- primește pe PC. Părinte Cristian Niculescu de la 
parohia Timișoara Elisabetin; 

- primește pe fostul preot de la parohia Bara, Lucian 
Luchescu, însoţit de Doamna avocat Angelina Tufariu; 

- primeşte o delegaţie de la parohia Arad Micălaca 
(Arhiepiscopia Aradului); 

- participă în sala festivă a Centrului eparhial la sesi- 
unea de comunicări ştiinţifice cu titlul “Timp şi istorie în 
Banatul de câmpie”. 

10 iunie — primește pe familia Andrei din Sânnicolau 
Mare; 

- primeşte pe PC. Părinte Valentin Marian Bugariu de 
la parohia Birda; 

- primește pe P.Cuv. Maică stareță Filoteea Nistor de 
la mănăstirea Luncanii de Sus. 

11 iunie —- primește pe Domnul rector Marilen Pirtea 
de la Universitatea de Vest din Timişoara, însoțit de mem- 
bri din conducerea Universităţii și de PC. Părinte conf. 
dr. Nicolae Morar; 

- primește pe Doamna Mariana Cristea din Timişoara; 

- primește pe PC. Părinte Daniel Trăilă de la parohia 
Timișoara Calea Lugojului; 

- primește pe PC. Părinte Sergiu Zaharia de la paro- 
hia Buziaș |; 

- primeşte pe Domnul prof. dr. Octavian Mazilu, 
managerul Spitalului Municipal din Timişoara; 

- primește pe Domnul Gheorghe Cuteanu, directorul 
unei firme de construcții din Timișoara; 

- participă la un moment festiv dedicat aniversării 
zilei naşterii maestrului Ștefan Popa Popas, în Sala Barocă 
a Muzeului de Arte din Timişoara. 

12 iunie - primește un grup de credincioși din loca- 
litatea Drighiu, judeţul Sălaj; 

- primește pe PC. Părinte Andi Valeriu Pop de la paro- 
hia Boldur, însoţit de cântăreţul parohiei; 

- primește un grup de profesoare de muzică și de 
religie din Timișoara; 

- primește pe Excelenţa Sa Fuad Kokaly, ambasado- 
rul Palestinei în România, însoţit de consilieri din cadrul 
Ambasadei şi reprezentanţi ai comunităţii palestiniene 
din Timişoara; 

- primește pe Preasfinţitul Episcop Daniil, Episcop- 
administrator al Episcopiei ortodoxe române a Daciei 
Felix (Serbia), însoţit de câţiva credincioși din Banatul 
sârbesc. 

13 iunie -— săvârșește slujba de pomenire a 
deportaților în Bărăgan, la Monumentul Deportării din 
Parcul Justiţiei din Timişoara. 

14iunie - participă la Sfânta Liturghie la biserica filiei 
Bogda a parohiei Comeat, protopopiatul Timişoara ||, 
hirotesește întru duhovnic pe noul preot al parohiei și 
rosteşte cuvânt de învăţătură. 

15 iunie - primește pe primarul comunei Coştei, 
Domnul Petru Carebia însoţit de P.C. Părinte Alin Ciutac 
de la parohia Coștei; 

- primește pe PC. Părinte Radu Bogdan, împreună 
cu Domnul maior Sorin Homeag; 

- primește pe Domnul Ștefan Mareniuc, cântăreţ 
bisericesc la catedrala mitropolitană, împreună cu soția; 
- primește pe Doamna Laura Giurgiev din Arad. 

16 iunie — prezidează examenul pentru ocuparea 
posturilor de preot şi II de la parohia Învierea Domnului 
din Lugoj; 

- primește pe PC. Părinte Marius Ruscu de la Biled, 
împreună cu soţia; 

- primeşte pe PC. Părinte Marcel Vlaicu de la parohia 
Timişoara Cetate; 

- primeşte pe Doamna preoteasă Minerva Câmpean 
din Timişoara; 

- primeşte pe P.C. Părinte loan Dumitriu din Timişoara; 

- primește pe P.C. Părinte prof. Teodor Baba de la 
Facultatea de Teologie din Arad; 

- primeşte pe Domnul chestor loan Băla, directorul 
Penitenciarului din Timișoara. 

17 iunie - primește pe P.C. Părinte loan Mâţu de la 
Caransebeș. 

18 iunie - prezidează Permanenţa Consiliului Epar- 
hial. 


19 iunie - primește pe PC. Părinte Alin Ciutac de la 
parohia Coştei, însoţit de Doamna avocat Ruxandra llin- 
cariu; 

- primește pe Domnul Titu Bojin, președintele Con- 
siliului Judeţean Timiş; 

- primeşte pe PCuv. Părinte Laurenţiu Cârneci de la 
mănăstirea Grigoriu, Muntele Athos. 

21 iunie - participă la Sfânta Liturghie la biserica 
parohiei Fibiş, protopopiatul Timișoara II și rostește 
cuvânt de învăţătură. După-amiază săvârşeşte slujba 
punerii pietrei de temelie pentru noua biserică din paro- 
hia Biled, protopopiatul Sânnicolau Mare. 

22 iunie - primește pe P.C. Părinţi: protopop Mircea 
Szilagyi, protopop loan Cerbu, Marcel Vlaicu de la paro- 
hia Timişoara Cetate, lonel Bălăngean, fost la parohia 
Stamora Română, Sorin Vasiu și loan Petru Pană de la 
parohia Giarmata, Daniel Otescu și Marius Oroian de la 
parohia Belinţ, Nicolae Ciucure, Mihai Sidei și Daniel 
Andriescu de la parohia Învierea Domnului din Lugoj; 

- primeşte pe teologii: Ștefan Mareniuc, numit preot 
la parohia Stamora Română și Alexandru Dan Adam, 
numit cântăreţ bisericesc la catedrala mitropolitană. 

23 iunie - primește pe P.Cuv. Maică Mihaela Popan 
de la mănăstirea Timișeni; 

- primește pe P.C. Părinte loan Vasile Cheregi de la 
Spitalul de neuropsihiatrie din Jebel; 

- primește pe Doamna contabilă Mihaela Valenta de 
la S.C. Partoş S.RL;; 

- primește pe PC. Părinte Vasile Cuc, de la parohia 
Timişoara Zona Tipografilor; 

- primește pe C. Diacon Lucian Miclăuș de la parohia 
Timişoara Zona Steaua; 

- primeşte pe Domnul prof. Mircea Chiș de la Univer- 
sitatea Politehnică din Timişoara; 

- primește pe Doamna Geta Petcov din Timișoara; 

- primeşte pe Domnul Nicola Carabenciov, director 
executiv al BRD Timişoara. 

24 iunie - de praznicul Naşterii Sfântului loan Bote- 


zătorul săvârşeşte Sfânta Liturghie la mănăstirea Mori- 
sena, cu prilejul hramului şi rosteşte cuvânt de învățătură. 

